Sam fɔlɔ Introduction AKKDC08 - Bible Search\nUru 4 Sam fɔlɔ 1\nSam fɔlɔ int\nSamuyɛli ka kitabu fila nunu ye fɛɛn kelen ye. U tun tena kun sɛbɛ kelen kɔnɔ, o la, u y'u kɛ fila ye. Mɔgɔ min ka koo be ɲafɛ kitabu nin kɔnɔ, ale tɔgɔ le lar'a kan. Samuyɛli tun ye kira ye, ale lo fana tun ye cɛfariw laban ye Isirayɛlidenw cɛma.\nKoo minw kɛra cɛfariw ni masacɛw ka waati cɛ Isirayɛlidenw fɛ, ole be sɔrɔ Samuyɛli ka kitabu fɔlɔ kɔnɔ. Kitabu nin daminɛ na (1—7), Samuyɛli ye Isirayɛlidenw dɛmɛ k'u juguw kɛlɛ. O kɔ, jama ye masacɛ daali Ala fɛ janko ale ka bila u ɲa u ka kɛlɛkow la.\nKitabu yɔrɔ filanan kɔnɔ (8—15), Masaba y'a fɔ Samuyɛli ye ko a ka Sayuli mɔn ni tulu ye k'a kɛ Isirayɛlidenw ka masacɛ fɔlɔ ye. Sayuli n'a deen Zonatan ye amoniw ni filisiw kɛlɛ siɲɛ caaman ka se u kɔrɔ. Nga Sayuli ma kɛ kantigi ye Ala faan fɛ.\nKitabu nin laban na, Masaba y'a kɛ Samuyɛli ye Zese dencɛ Dawuda mɔn ni tulu ye k'ale kɛ masa ye Sayuli nɔɔ na (16—31). Dawuda ka timinadiya kama, a kɛra cɛfari ye jamana kɔnɔ. O la, Sayuli y'a kɔniya. Dawuda y'a ka kɛlɛden jɛnkulu labɛn ka boli Sayuli ɲa. Sayuli n'a ka deenw sara cogo min na, o fana be sɔrɔ kitabu nin laban yɔrɔ la. O kɔfɛ, Dawuda ka sɔrɔ ka na sigi masaya la, o be sɔrɔ Samuyɛli ka kitabu filanan kɔnɔ.\nKoo caaman be sɔrɔ kitabu nin kɔnɔ. Hali ni janfa tun ka ca u fɛ, Ala tor'a ka kuntigiya la. A y'a fɔ kira Eli ye ko: «Mɔgɔ min b'ale boɲa, ale fana b'o tigi le boɲa, nga mɔgɔ min b'ale dɔgɔya, ale fana b'o tigi dɔgɔya.» (2.30)\nKitabu nin tilancogo\nSamuyɛli be kɛ cɛfari ye Isirayɛlidenw cɛma 1.1—7.17\nSayuli be kɛ masacɛ ye Isirayɛlidenw kunna 8.1—10.27\nSayuli ka masaya daminɛko 11.1—15.35\nAla be Dawuda woloma ka kɛ masacɛ ye 16.1-23\nDawuda be Goliyati faga 17.1-58\nSayuli b'a fɛ ka Dawuda faga 18.1—30.31\nSayuli n'a deenw be sa 31.1-13


MAKABEW FƆLƆ 3 AKKDC08 - Zuda, u be min wele Makabe, - Bible Search\nMAKABEW FƆLƆ 2 MAKABEW FƆLƆ 4\nMAKABEW FƆLƆ 3\nZuda Makabe tanukan\n1Zuda, u be min wele Makabe, ale kɛra kuntigi ye a faa Matatiyasi nɔɔ na. 2A balimaw bɛɛ, n'a facɛ kɔfɛmɔgɔw bɛɛ y'a dɛmɛ, u ye Isirayɛlidenw ka kɛlɛ kɛ ni nisɔndiya ye.\n3Zuda ye dɔ fara a ka siya tɔgɔ boɲa kan,\na ye nigɛduloki don i ko mɔgɔjan,\na y'a ka kɛlɛkɛminanw ta ka kɛlɛ daminɛ,\na y'a ka kɛlɛdenw tanga a ka murujan barika la.\n4A ka kɛta la, a tun be i ko jara,\ni ko jara min be ŋunann'a ka sogo kan.\n5A tun be Alaɲasiranbaliw sennɔ ta k'u gwɛn.\nA y'a ka siya tɔɔrɔbagaw halaki ni tasuma ye.\n6Alaɲasiranbaliw jaa tigɛra kosɔbɛ,\na ɲasiran kosɔn.\nKojugukɛlaw bɛɛ jaa tigɛra.\nA sera k'a ka siya hɔrɔnya.\n7A ye masacɛ caaman tɔɔrɔ kosɔbɛ,\na ka kɛwaliw ye Yakuba kɔmɔgɔw nisɔndiya,\nmɔgɔw hakili bena to a la k'a tanu tuma bɛɛ.\n8A ye Zuda mara duguw yaala\nka Alaɲasiranbaliw halaki.\nA y'a kɛ Ala dusu sumana Isirayɛli kɔrɔ.\n9A tɔgɔ sera fɔɔ dugukolo daan na.\nMɔgɔ minw tun be halakisira kan,\na y'olu lajɛn.\nZuda ka kɛlɛ\n10Apoloniyusi ye siya wɛrɛw ni Samari mara kɛlɛden caaman lajɛn janko ka taga Isirayɛlidenw kɛlɛ. 11Zuda y'o mɛn minkɛ, a bɔra ka ta'a kunbɛn, a ser'a kɔrɔ k'a faga. Mɔgɔ caaman fagara o kɛlɛ la, minw ma faga, olu bolila. 12Zuwifuw y'u ka nafolo cɛ. Zuda ye Apoloniyusi ka murujan ta, a y'o kɛ ka kɛlɛ kɛ a sii bɛɛ la. 13Siri kɛlɛdenw kuntigi Serɔn y'a mɛn ko Zuda ye kɛlɛden kantigi dɔw lajɛn a yɛrɛ kɔrɔ. 14A y'a fɔ a yɛrɛ kɔnɔ ko: «Ne ben'a kɛ n tɔgɔ be bɔ, n ka boɲa sɔrɔ jamana kɔnɔ: ne bena Zuda n'a ka mɔgɔw kɛlɛ, olu minw te masacɛ ka kuma jati.» 15O la, ale fana wilila ka taga kɛlɛ la. Alaɲasiranbali caaman tugur'a kɔ. U tun b'a fɛ k'u dimi bɔ Isirayɛlidenw na. 16A gwɛrɛla Bɛtorɔn dugu jigijigiyɔrɔ la tuma min na, Zuda bɔra ni mɔgɔ damani ye ka ta'a kunbɛn. 17Zuda ka kɛlɛdenw y'u natɔ ye tuma min na k'u kunbɛn, u y'a fɔ a ye ko: «Anw do man ca. An bena se ka kɛlɛ kɛ ni jama barikaman nin ye cogo di? An sigɛnna kojugu, bari an ma dumuni kɛ bii.» 18Zuda y'u jaabi ko: «Mɔgɔ damani ka se jamaba kɔrɔ, o ka nɔgɔ. Sankolotigi fɛ, ka see di kɛlɛden caaman ma, walima kɛlɛden mɔgɔ damani ma, o bɛɛ ye kelen ye a fɛ. 19Kɛlɛ la, see sɔrɔ te bɔ kɛlɛdenw caya la, nga a bɛ bɔ Ala ka sebagaya le la. 20An juguw fanin be u yɛrɛ la, u te siran Ala ɲa fewu. U be nana an kama janko ka anw, n'an musow, ani an ka denmisɛnw faga, ani k'an ka nafolo cɛ. 21Nga anw be kɛlɛ kɛ janko k'an nii kisi, n'an ka landaw. 22Ala bena u halaki an ɲana, o la, aw kana siran u ɲa.»\n23Zuda tilara kuma na tuma min na, a tagara cun Serɔn n'a ka kɛlɛdenw kan k'u kɛlɛ. A y'u halaki. 24Zuda n'a ka kɛlɛdenw tugura u kɔ k'u gwɛn Bɛtorɔn jigijigiyɔrɔ la fɔɔ ka taga se kɛnɛyɔrɔ la. Mɔgɔ kɛmɛ seegi ɲɔgɔn fagara, tɔw bolila ka taga filisiw ka jamana na. 25K'a ta o tuma na, siya tɔ minw y'u lamini, olu daminɛna ka siran Zuda n'a badenw ɲa fɔɔ u jaa tigɛra. 26A tɔgɔ bɔra fɔɔ ka taga se masacɛ Antiyokusi fɛ, siyaw tun b'a ka seko fɔ kɛlɛ la yɔrɔ bɛɛ.\nAntiyokusi ka cii\n27Antiyokusi ye koo nunu mɛn tuma min na, a dimina kosɔbɛ. A y'a ka mara kɛlɛdenw bɛɛ lajɛn kɛlɛbolo kelen kɔnɔ, o barika tun ka bon kosɔbɛ. 28A y'a ka nafolo bɔ ka saan kelen sara d'u ma. A y'a fɔ u ye ko u labɛnnin ka to tuma bɛɛ. 29O kɔ, a y'a ye ko wari dɛsɛr'a ka kɛsu kɔnɔ. Nisɔngɔ tun te sɔrɔ kosɔbɛ mara nin kɔnɔ tugu, bari sariya minw tun be yen kabini tumajan, masacɛ tun y'o bɔ yen. O kɛra sababu ye ɲagamini ni gwɛlɛyaw donna jamana kɔnɔ. 30Masacɛ tun be siran ko a tena se k'a ka delinakow kɛ tugu, bari a tun be to ka wari caaman dumu, ani ka to ka mɔgɔ sɔn kosɔbɛ ka tɛmɛ masaw kan minw tɛmɛn'a ɲa. 31A tun be hami o la kosɔbɛ. A y'a latigɛ ko a be taga Pɛrɛsi jamana na janko ka nisɔngɔ minɛ maraw la, ka wari caaman sɔrɔ. 32Liziyasi tun ye mɔgɔbaba ye, masacɛ balima tun lo fana. Masacɛ y'a bila a ka mara koɲaw kunna, k'a ta Efarati kɔɔ daa la fɔɔ ka taga se Ezipiti jamana daan na. 33A y'a dencɛ Antiyokusi lamɔko to a bolo fɔɔ a kɔsegituma na. 34A y'a ka kɛlɛdenw tilan kelen, ni kɛlɛkɛsamaw kalifa a ma. A tun ye koo minw bɛɛ latigɛ, a y'o ɲafɔ a ye ko a k'o kɛ. Zuda mara mɔgɔw ni Zeruzalɛmukaw kosɔn, 35a ko Liziyasi ka kɛlɛbolo ci ka taga Isirayɛli jamana kama k'a ka fanga cɛn, Zeruzalɛmukaw tɔɔ fitini min tora, ka olu halaki, janko mɔgɔ hakili kana to u la yen tugu. 36A tun ka kan ka siya wɛrɛ mɔgɔw bila ka taga sigi u ka mara yɔrɔ bɛɛ la, k'u ka jamana tilantilan u ye. 37Girɛkiw ka masaya saan 147nan na, masacɛ n'a ka kɛlɛdenw tilan kelen nin bɔra Antiyɔsi, min ye a ka mara faamadugu ye. A ye Efarati kɔɔ tigɛ ka tɛmɛ kuluyɔrɔ maraw kɔnɔ.\nGɔriziyasi ni Nikanɔri\n(Mak 2nan 8.8-15)\n38Liziyasi ye Dorimɛne dencɛ Potoleme, ni Nikanɔri ani Gɔriziyasi woloma. Olu tun ye masacɛ ka mɔgɔsɔbɛ dɔw ye, mɔgɔbabaw tun lo fana. 39A ye mɔgɔ waa bi naani (40 000) ani sotigi mɔgɔ waa wolonwula (7 000) kalifa u ma k'u ci Zuda mara la, ko u ka ta'a halaki ka kɛɲɛ ni masacɛ ka fɔta ye. 40O mɔgɔ saba nunu ye sira minɛ n'u ka kɛlɛdenw bɛɛ ye, ka taga se Emayusi gɛrɛfɛ ka sigi kɛnɛyɔrɔ la. 41O mara jagokɛlaw y'o kibaruya mɛn. U ye sanu ni warigwɛ caaman ta, ani jɔrɔkɔw, ka taga n'o ye kɛlɛdenw ka sigiyɔrɔ la. U tun b'a fɛ ka Isirayɛlidenw san u fɛ k'u siri ka taga u kɛ jɔɔnw ye. Kɛlɛden dɔw bɔra Siri, ni Filisi jamana na ka taga fara kɛlɛden nunu kan. 42Zuda n'a badenw y'a ye ko koo nin be juguyara ka taga, bari u juguw ka kɛlɛdenw sigisigira u ka mara la. U y'a mɛn fana ko masacɛ tun y'a fɔ ko u ka siya bɛɛ ka kan ka faga. 43U y'a fɔ ɲɔgɔn ye ko: «An k'an ka siya kisi halakili ma. An ka kɛlɛ kɛ an ka siya kama n'an ka Alabatosoba kosɔn.» 44Jama ye ɲɔgɔn lajɛn janko k'u yɛrɛ labɛn kɛlɛ kama, ka Ala dali ko a ka makari u la k'u dɛmɛ.\n45Mɔgɔ si tun te Zeruzalɛmu kɔnɔ,\na deenw si tun te don,\nu si tun te bɔ.\nAlabatosoba tun mafiɲɛyara,\nlonanw tun ye dugu yɔrɔ barikaman minɛ.\nSiya wɛrɛw sigira yen.\nNisɔndiyakan tun te mɛn tugu Isirayɛlidenw fɛ.\nFilen fiyɛkan ni gɔni fɔkan tun te mɛn tugu.\nIsirayɛlidenw be ɲɔgɔn lajɛn\n(Mak 2nan 8.16-23)\n46Zuwifuw ye ɲɔgɔn lajɛn ka sɔrɔ ka taga Masifa,f Zeruzalɛmu gɛrɛfɛ, bari Isirayɛlidenw ka dalilikɛyɔrɔ dɔ tun be o yɔrɔ la fɔlɔ la. 47U ye suun don o loon na, ka bugurigwɛ kɛ u kuun na, k'u ka faniw faranfaran, ka dusukasifani don. 48U ye sariyasɛbɛ dayɛlɛ janko k'a yɔrɔ dɔ kalan yanni u b'a kɛ i n'a fɔ siya wɛrɛ minw be fɛɛn dɔ ɲini u ka joo kuntanw fɛ. 49- U nana ni sarakalasefaniw ye, ni suman deen fɔlɔw, n'u ka sumanw *jaka ye. Mɔgɔ minw tun y'u daa di Ala ma ni u ka loon dafara, u ye olu lajɛn. 50U y'u kaan kɔrɔta ka Sankolotigi dali ko: «An ka kan ka mun kɛ ni mɔgɔ nunu ye? An ka kan ka taga n'u ye min?g O la, u tun t'a lɔn koo nunu ka kan ka kɛ yɔrɔ min na. 51An juguw donna i batoso kɔnɔ k'a kɛ yɔrɔ gwansan ye. I ka sarakalasebagaw be dusukasi la, maloya b'u la. 52Siya wɛrɛw ye ɲɔgɔn lajɛn an kama janko k'an halaki. E kɔni b'a lɔn u b'a fɛ ka min kɛ an na. 53An bena se ka lɔ u ɲa cogo di n'i m'an dɛmɛ?» 54O kɔ, u ye buru fiyɛ ka kule kosɔbɛ.\n55O kɛnin kɔ, Zuda ye ɲamɔgɔw sigi jama kunna, dɔw kɛra mɔgɔ waa kelen kelen kunna, dɔw kɛra mɔgɔ kɛmɛ kɛmɛ kunna, dɔw kɛra mɔgɔ bi duduuru kunna, dɔw kɛra mɔgɔ tan tan kunna. 56Minw tun b'u ka soo lɔra, ni minw ye furu kɛ a ma mɛn, ani minw ye *ɛrɛzɛnforo bɔ, ani minw tun be siran, a k'olu ka segi soo, ka kɛɲɛ ni Musa ka sariya ye. 57O kɔ, kɛlɛden nunu ye taama daminɛ ka taga sigi Emayusi worodugu ɲafan fɛ. 58Zuda y'a fɔ u ye ko: «Aw k'aw ka kɛlɛkɛminanw labɛn, ka kɛ cɛɛw ye. Siya minw lajɛnnin be an kama, ko u bena anw, n'an ka Alabatosoba halaki, aw labɛnnin ka to ka kɛlɛ kɛ n'u ye sini. 59An ka sa kɛlɛ la, o ka fisa k'an ka siya n'an ka Alabatosoba halakitɔ ye. 60Ala sago ye min ye, a bena o le kɛ.»


Ɲiningali: Sira juman lo ye kisili sira nin ye?\nJaabili: Kɔngɔ b’I ra wa? Dumuni kɔngɔ tɛ, diɲɛ kɔnɔfɛnfisaman dɔ wɛrɛ kɔngɔ b’I ra wa? Fɛn dɔ b’I ka dusu kɔnɔ min ti sɔn k’ifa kɛlɛkɛlɛ wa? N’o lo,Yezu ye sira nin ye!\nYezu ko, “Ne le ye dumunifɛn ye min be nii kura don mɔgɔ la. Ni mɔgɔ min sɔnna ne ma, kɔngɔ t’o tigi minɛ tugu. Ni min lara ne la, minnɔgɔ t’o tigi minɛ tugu. ”(Zan 6:35)\nI ye malobagatɔ lo wa? I ti ni sira walima malobagatɔ ye i ka diɲɛ kɔnɔ wa ? A kɛra komi mɔgɔ dɔ y’i ka yeelen faga anii ti se ka kurandinan nin ye tugu wa? N’o lo, Yezu ye sira nin ye! Yesu kofɔra koo, “Ne ye diɲɛ ka yeelen ye. Ni mɔgɔ min sɔnna ne ma, o tigi tena taama dibi la. A bena to yeelen na min be taga don sini hɛrɛ yɔrɔ la.”(Zan 8:12).\nI kɔnɔnako k’o y’i bila kaso la i ka diɲɛ kɔnɔ wa ? I tannan ka daaw caman yɛlɛ, ka sɔrɔ ko fɛn foyi b’o kɔfɛ, bɛɛ ye kolon lo drɔn wa? I b’a fɛ ka don diɲɛ duman ani dondala kɔnɔ wa ? N’o lo, Yezu ye sira nin ye! Yezu y’a fɔ koo,“Ne le ye donda ye. Ni mɔgɔ min donna n’o daa ye, o tigi bena kisi. A bena don, ka bɔ, k’a ka dumuni sɔrɔ.” (Zan 10:9).\nMɔgɔ wɛrɛw b’I fantori lo wa? I ka mɔgɔninfinya an’I ka teriya ni mɔgɔ wɛrɛw ye kolon lo wa? A kɛra komi mɔgɔ bɛɛ b’a fɛ ka nanbara kɛ ele ye wa? N’o lo Yezu ye sera nin ye! Yezu y’a fɔ,“Ne ye sagaw dɛndɛnbagaɲuman ye. Sagaw dɛndɛnbaga ɲanaman b’a nii di a ka sagaw kɔsɔn.”(Zan 10:11, 14).\nI b’I yɛrɛɲiningala ka lɔn ko mun lo be nin diɲɛ nin kɔfɛ? I ye fɛn minw bi fɔsɔn nin ɲinin lon bɛɛI diɲɛlatigɛ nin kɔnɔka dɛsɛ wa? Siga b’i la waati dɔ ra ko diɲɛlatigɛ ti ni kɔrɔ ye wa ? I b’a fɛ ka balo I ka saya kɔfɛ wa? N’o lo Yezu ye sira nin ye!\nYezu y’a fɔ a ye ko:“Ne le be suuw kunun, ne be nii di, ni mɔgɔ min lara ne la hali n’o tigi sara, a bena kunu.Ani ka mɔgc to nii na, n’a lara ne la, a tena sa fewu.”(Zan 11:25-26).\nJuman lo ye sira nin ye ? Juman lo ye tiɲɛ nin ye ? Juman lo ye nii ye? Yezu y’a jaabi ko: “Ne le ye sira, ni tiɲɛ, ani nii dibaga ye. Mɔgɔ ti se ka na n Faa fɛ ni ne sababu tɛ.”(Zan 14:6).\nKɔngɔ min b’I la nin a ye nii ko kɔngɔ ye, Yezu drɔn lo bi se k’I fa. Yezu drɔn lo bi se ka dibi nin wuli. Yezu drɔn lo ye kunnadiya diɲɛlatigɛdonda ye. Yezu ye teri nin ani gwɛnnikɛla min I tun b’a ɲinina nin. Yezu ye nii dibaga ye—nin duniyan nin na ani duniyan nata nin. Yezu ye kisili sira ye!\nSabuya min kɛɛra ko kɔngɔ b’I ra nin, min kɛɛra ko I tunnuna dibi la, min kɛɛra ko I diɲɛlatigɛ ye kolon nin, I janyana Ala ka nɔɔra la. Bibulu ni y’a fɔ ko mcgɔbɛɛ ye hakɛ kɛ, ani o janyana Ala ka nɔɔrɔ la(Waajukɛla 7:20; Ɔrɔmukaw 3:23).Lakolonya min b’I dusu nin na o kɔrɔ ko Ala tanyala i dusu nin na. Ala ye an dan ka teriya sɔrɔ n’A ye. An ka jurumuw kɔsɔn , an janyana ni Ala ka teriya ye. Katuguni, an ka jurumuw bena an faran ni Ala ye waati bɛɛ, nin diɲɛ kɔnɔ ani diɲɛ nata nin kɔnɔ(Ɔrɔmukaw 6:23; Zan 3:36).\nNin gwɛlɛya bena ɲanabɔ cogo di? Yezu ye sira nin ye! Yezu ye an hakɛw ta a yɛrɛ kan. (2 Korɛntikaw 5:21). Yezu sara an kɔsɔn (Ɔrɔmukaw 5:8), ka ɲangili min an ka kan nin ta. Tile saba kɔfɛ, Yezu kunnuna suuw cɛma, ka yira k’a ye sebaga jurumuw ani saya kan (Ɔrɔmukaw 6:4-5). Mun na a ye o kɛ? Yezu yɛrɛ jaabila ten: “K’I yɛrɛ nii di I teriw kɔsɔn, kanuya wɛrɛ te yen min ka fisa n’o ye.”(Zan15:13). Yezu sara ka sɔrɔ ka nii di an ma. Ni an ye an lannaya la Yezu ra, ka l’a ra ko a sara ka an ka jurumu ka ɲangili nin sara, an ka jurumuw bɛ yafara a y’o bɛɛko ka gwɛ. An ka kɔngɔ nin bena ban. An ka yeelen bena bɔ. An ka diɲɛlaitgɛ bena yiriwa. An ben’an ka teri ni ani gwɛnnikɛla sɔbɛ nin lɔn. An be na lɔn ko nin diɲɛ kɔfɛ an bena nii kura sɔrɔ—a bena kunu ka to ni Yezu abada.\n“Ala ye diɲɛ kanu haali, fɔɔ a y’a Deen kelepe ci mɔgɔw ma, waasa ni min y’a jigi la a kan, o tigi kana halaki, nga o ka nii banbali sɔrɔ.” (Zan 3:16).


Mat 1 AKKDC08 - Yezu Krista buruju filɛ nin ye. A - Bible Search\n1Yezu Krista buruju filɛ nin ye. A buruju bɔra Dawuda la, Dawuda buruju bɔra Ibrayima la. 2Ibrayima tun ye Isiyaka facɛ ye. Isiyaka tun ye Yakuba facɛ ye. Yakuba tun ye Zuda n'a balimaw facɛ ye. 3Zuda tun ye Pɛrɛti ni Zara sɔrɔ ni Tamari ye. Pɛrɛti tun ye Ɛsirɔn facɛ ye. Ɛsirɔn tun ye Aramu facɛ ye. 4Aramu tun ye Aminadabu facɛ ye. Aminadabu tun ye Naasɔn facɛ ye. Naasɔn tun ye Salimɔn facɛ ye. 5Salimɔn tun ye Boozi sɔrɔ ni Araabu ye. Boozi tun ye Zobɛdi sɔrɔ ni Uruti ye. Zobɛdi tun ye Zese facɛ ye. 6Zese tun ye masacɛ Dawuda facɛ ye. Dawuda tun ye Solomani facɛ ye. Solomani bamuso tun ye Uri ka muso ye. 7Solomani tun ye Orobowamu facɛ ye. Orobowamu tun ye Abiya facɛ ye. Abiya tun ye Aza facɛ ye. 8Aza tun ye Zozafati facɛ ye. Zozafati tun ye Zoramu facɛ ye. Zoramu tun ye Oziyasi facɛ ye. 9Oziyasi tun ye Zowatan facɛ ye. Zowatan tun ye Akazi facɛ ye. Akazi tun ye Ezekiyasi facɛ ye. 10Ezekiyasi tun ye Manase facɛ ye. Manase tun ye Amɔn facɛ ye. Amɔn tun ye Zoziyasi facɛ ye. 11- Zoziyasi tun ye Zekoniyasi n'a balimaw facɛ ye. Zekoniyasi ka tile la, Babilɔnikaw ye see sɔrɔ u kan, u ye u cɛ ka taga u kɛ jɔɔnw ye Babilɔni. 12U bɔnin kɔ jɔnya la Babilɔni, Zekoniyasi ye Salatiyɛli wolo. Salatiyɛli fana ye Zorobabɛli wolo. 13Zorobabɛli fana ye Abiyudi wolo. Abiyudi fana ye Eliyakimu wolo. Eliyakimu fana ye Azɔri wolo. 14Azɔri fana ye Sadɔki wolo. Sadɔki fana ye Akimu wolo. Akimu fana ye Eliyudi wolo. 15Eliyudi fana ye Eleyazari wolo. Eleyazari fana ye Matan wolo. Matan fana ye Yakuba wolo. 16Yakuba fana ye Yusufu wolo. Yusufu ye Mariyamu furu. Mɔgɔw be Yezu min wele ko Krista, Mariyamu ye ale bamuso ye.\n18- Yezu Krista wolola cogo min na, o filɛ. A bamuso tɔgɔ tun ko Mariyamu, a maminɛnin tun be Yusufu ye. Sanni u ka furu, o y'a sɔrɔ Mariyamu ye kɔnɔ ta Nii Senuman barika la. 19Yusufu tun ye mɔgɔɲuman ye minkɛ, a tun t'a fɛ ka Mariyamu tɔgɔ cɛn mɔgɔw ɲana. O la, a ye ŋaniya ta ko a bena ban Mariyamu na dogo la. 20K'a to o miiriya la, Matigi ka mɛlɛkɛ dɔ y'a yɛrɛ yira a la siko la k'a fɔ a ye ko: «Dawuda deen Yusufu, i kana siran ka Mariyamu furu, bari a ye kɔnɔ ta Nii Senuman barika la. 21- A bena dencɛ wolo, i k'a tɔgɔ la ko Yezu, bari ale lo ben'a ka mɔgɔw kisi u ka hakɛw ma.» 22O koow bɛɛ kɛra ten janko kira tun ye Matigi ka kuma min fɔ, o ka dafa. A tun y'a fɔ ko: 23- «Sunguru kɛnɛkɛnɛ dɔ bena kɔnɔ ta ka dencɛ wolo. O deen nin tɔgɔ bena la ko Emanuwɛli, o kɔrɔ ko Ala b'an cɛma.» 24Yusufu kununna tuma min na, Matigi ka mɛlɛkɛ tun ye min fɔ a ye, a y'o kɛ. A ye Mariyamu furu siri. 25Nga, u ma jɛn fɔɔ Mariyamu nana jigi dencɛ la. Yusufu ye o deen nin tɔgɔ la ko Yezu.


Kor fɔlɔ 2 AKKDC08 - N balimaw, ne tun tagara aw fɛ - Bible Search\nKor fɔlɔ 1 Kor fɔlɔ 3\nKor fɔlɔ 2\nPɔli ka waajuli Korɛnti\n1N balimaw, ne tun tagara aw fɛ tuma min na, ne ma taga Ala ka tiɲɛ dogonin koo fɔ aw ye ni kuma faamubali ye, walima ni lɔnniyakuma damatɛmɛnin ye. 2Ka ne to aw cɛma, n tun t'a fɛ aw ka fɛɛn wɛrɛ lɔn, fɔɔ Yezu Krista dama, n'a gwengwenko lɔgɔ kan. 3- Ne sera aw fɛ tuma min na, ne tun ye mɔgɔ barikatan ye, n tun siranna, ka yɛrɛyɛrɛ kosɔbɛ. 4Ne ka kuma ni ne ka waajuli tun te lɔnnikɛla ka kuma ye, nga Ala ka Nii Senuman le y'a ka sebagaya yira, 5janko aw jigi kana la adamaden ka lɔnniya kan, fɔɔ Ala ka sebagaya.\nLɔnniya min be bɔ Ala la\n6Mɔgɔ minw tagara ɲa Krista ka koo la, an kɔni be olu kalan ni lɔnniya ye. O lɔnniya nin te diɲɛ ta ye, walima nin diɲɛ kuntigiw ta, minw ye halakitaw ye. 7Lɔnniya min bɔra Ala fɛ, an be mɔgɔw kalan o le la, o min tun dogonin be fɔɔ ka na se bii ma. Ala tun ye min latigɛ an ka boɲa kama kabini diɲɛ tun ma dan fɔlɔ. 8Diɲɛ kuntigiw si m'o lɔn, n'u tun y'o lɔn, u tun tena sɔn ka Nɔɔrɔtigi gwengwen lɔgɔ kan. 9- Nga, a fɔra ten Ala ka kuma na ko:\n«Mɔgɔ ɲaa ma fɛɛn min ye ka ye,\nn'a tulo ma min mɛn ka ye,\nni fɛɛn min miiriya ma don ka ye mɔgɔ kɔnɔ,\nAla y'o le labɛn a kanubagaw ye.»\n10Ala y'o koo dogoninw yira an na Nii Senuman barika la, bari Nii Senuman be koo bɛɛ sɛgɛsɛgɛ kosɔbɛ fɔɔ ka taga se Ala ka koo dogoninw ma. 11Mɔgɔ jumɛn le be mɔgɔ kɔnɔnakow lɔn, n'a ma kɛ o tigi yɛrɛ ye? O cogo la fana, mɔgɔ te se ka Ala ka koo lɔn, ni Ala ka Nii Senuman tɛ. 12An kɔni, an ye hakili min sɔrɔ, o te diɲɛ ta ye, nga an ye Ala ka Nii lo sɔrɔ, waasa Ala ye nilifɛn minw di an ma, an ka se k'o lɔn. 13An te kuma ka kɛɲɛ ni adamaden ka lɔnniya ye, an be fɛɛn min fɔra, o ye Ala ka koo ye Nii Senuman ye min yira. An b'o fɔ mɔgɔw ye Nii Senuman be min fɛ. 14Ka adamaden to a kelen, a te se ka sɔn Ala ka Nii ta ma, o ye fatɔyako ye a ɲana, a te se k'o faamu, bari mɔgɔ be se k'o danfara bɔ Ala ka Nii barika le la. 15Ala ka Nii be mɔgɔ min fɛ, ale be se ka koo bɛɛ faranfasi, mɔgɔ si te se k'ale jalaki, 16- bari:\n«Jɔn be Matigi ka miiriya lɔn,\nn'a be se ka hakili d'a ma?»\nAn kɔni, Krista ka miiriya be an kɔnɔ.


Tim fɔlɔ 6 AKKDC08 - Jɔɔnw k'u kuntigiw boɲa ka ɲa, - Bible Search\nTim fɔlɔ 5 Tim 2nan int\nTim fɔlɔ 6\nLadili, jɔɔnw ka koo la\n1Jɔɔnw k'u kuntigiw boɲa ka ɲa, waasa mɔgɔ si kana sababu sɔrɔ ka Ala tɔgɔ cɛn, ani ka kumajugu fɔ an ka kalan koo la. 2Jɔɔn minw kuntigiw lara Yezu la, olu kana ban k'u boɲa bari u balimaw lo, nga u ka baara kɛ u ye kosɔbɛ, bari mɔgɔ minw b'u ka baara nunu tɔnɔ sɔrɔ, olu kɛra Yezu kɔmɔgɔw ye aw yɛrɛ be minw kanu.\nE ka mɔgɔw kalan ni o koo nin ye ani ka u ladi.\n3Ni mɔgɔ dɔ be mɔgɔw kalan ni koo wɛrɛ ye, n'o tigi ka kuma ni an Matigi Yezu Krista ka kuma ɲanaman ma kɛ kelen ye, ani n'o te bɛn Alasira taamacogo ma, ani kalan min be bɛn ni Alaɲasiran ye, 4o tigi ye yɛrɛboɲala dama ye. A te foyi lɔn. Sɔsɔli ka d'a ye kosɔbɛ ani a be kuma samasama, min be na ni ɲagoya ni kɛlɛ ye, ani tɔgɔ cɛnni, ni ŋaniyajugu. 5A fana be na ni sɔsɔli caaman ye hakilitanw cɛma. O mɔgɔ nunu te tiɲɛ lɔn tugu. U be miiri ko u bena nafolo sɔrɔ Alasira taama barika la, ka kɛ fɛntigiw ye. 6Mɔgɔ min ka sɔrɔ b'a wasa, tiɲɛ na, Alasira taamako kɛra dɛmɛyɔrɔ ye ale fɛ. 7An ma na ni foyi ye diɲɛ na, an tena taga ni foyi ye fana. 8O la, n'an b'an daladumuni sɔrɔ ani ka fani sɔrɔ fana, olu ka kan k'an wasa. 9Nga mɔgɔ minw b'a fɛ ka kɛ fɛntigiw ye, olu nigɛra ka sɔrɔ miirijugu fɛ, minw be mɔgɔw cɛn ani k'u bila halakili la, 10bari wari nigɛ ye kojugu sifa bɛɛ bɔyɔrɔ ye. Mɔgɔ dɔw tugur'a nɔɔ fɛ k'u jigi bɔ Krista kan, ka tɔɔrɔ la u yɛrɛ kan.\nLadili min dira Timote ma a yɛrɛ ka koo la\n11Nga e kɔni, Ala ka mɔgɔ, i k'i yɛrɛ tanga o fɛɛnw bɛɛ ma, ka to ka tilenninyakow kɛ, ka siran Ala ɲa, k'i jigi la a kan, k'a kanu, ka muɲuli kɛ, ani ka to ka ɲumanya kɛ mɔgɔw ye. 12I jija lanaya la i ko sɔlidasiɲuman, kɛlɛkɛyɔrɔ la, ka nii banbali sɔrɔ, bari Ala y'i wele o le kama, i n'a fɔ i tun ye seereyaɲuman kɛ cogo min na, seere caaman ɲana. 13- Ala min be nii don fɛɛn bɛɛ la ani Yezu Krista min lɔra Pɔnsi Pilati ɲakɔrɔ ka seereyaɲuman kɛ, n b'a fɔ i ye olu ɲana 14ko baara min dira i ma, i ka jija k'o kɛ, jalakiyɔrɔ kana sɔrɔ i la, fɔɔ ka taga se an Matigi Yezu Krista nalon ma.\n15Ala kelenpe min ye setigi ye, ni dubatigi,\nmasaw ka Masa, matigiw ka Matigi,\nbena o kɛ a ka waati latigɛnin na.\n16Ale kelen le te sa,\na be kɛnɛ na mɔgɔ si te se ka gwɛrɛ min la.\nMɔgɔ ma Ala ye, mɔgɔ te se k'a ye fana.\nBoɲa ni sebagaya ye ale ta ye tuma bɛɛ.\nNafolotigiw ka koo\n17A fɔ bii fɛntigiw ye k'u kana u yɛrɛ boɲa, ani u kana u jigi la o fɛɛn tɛmɛta nunu kan, nga u k'u jigi la Ala kan, ale min be fɛɛnw bɛɛ di an ma caaman, waasa an ka nisɔndiya. 18A fɔ u ye k'u ka koɲuman kɛ, kɛwaliɲuman ka kɛ u ka nafolo ye. U k'u tigɛw dayɛlɛ ka mɔgɔ wɛrɛw dɛmɛ. 19O la, u bena nafolo sɔrɔ sini waasa ka nii banbali sɔrɔ.\n20Timote, koo minw kalifara i ma, i ka olu mara kosɔbɛ. I k'i yɛrɛ tanga kuma fufafu ma minw ni Alasira te bɛn, min be jati lɔnniya ye, k'a sɔrɔ lɔnniyasɔbɛ tɛ.\n21Mɔgɔ dɔw y'o lɔnniya nin ɲɔgɔn sɔrɔ, o le y'a to u ye Alasira bila.\nAla ka nɛɛma kɛ aw ye.


Mɔgɔ si ma kuma ka ye nin cogo la | Yezu ka ɲɛnamaya\n“Mɔgɔ si ma kuma i ko nin cɛ abada!”\nU YE GARADIW CI K’U KA TAGA YEZU MINƐ\nNIKODƐMU KUMANA KA YEZU LAFASA\nYezu bele be Zeruzalɛmu, Sumanladon ɲanagwɛ la, o min be weele fana ko Gwatakɔrɔsigi seli. A ninsɔndiyanin lo k’a ye ko “jama cɛma, caaman lar’a la.” O ma diya diinan kuntigiw ye. U ye garadiw ci ko u ka taga Yezu minɛ (Zan 7:31, 32). O bɛɛ n’a ta, Yezu m’a ɲini k’a yɛrɛ dogo.\nNka a tora ka jama kalan ko: “Waati dɔɔni le tora ne bena min kɛ n’aw ye, o kɔ, ne be segi n cibaga fɛ. Aw bena ne yɔrɔ ɲini ka dɛsɛ, aw tena ne ye. Bari ne bena to yɔrɔ min na, aw tena se ka na yen.” (Zan 7:33, 34). Yahutuw m’o kuma kɔrɔ faamu. U tora k’a fɔ ɲɔgɔn ye ko: “Nin bena se ka taga yɔrɔ jumɛn n’anw ben’a yɔrɔ ɲini ka dɛsɛ? An ka siya minw jɛnsɛnnin be siya wɛrɛw cɛma, a bena taga olu le fɛ ka siya wɛrɛw kalan wa? A y’a fɔ ko an bena ale yɔrɔ ɲini ka dɛsɛ, ko an tena ale ye. Ani ko ale bena to yɔrɔ min na, ko an tena se ka taga yen. O kɔrɔ ye mun ye?” (Zan 7:35, 36). Yezu be kumana min koo la, o ye ko a bena sa ani ka kunu ka taga sankolo la, yɔrɔ min na a juguw tɛ se ka tugu a kɔ.\nSelilon tile wolonfilanan sera. Loon bɛɛ sɔgɔma, selilonw tuma na, sarakalasebaga dɔ be jii bɔ Silowe dingɛ kɔnɔ k’a bɔn sarakabɔlan kan Alabatoso kɔnɔ. O jii be wɔyɔ ka jigi sarakabɔlan jukɔrɔ. N’a sɔrɔ Yezu tun b’a fɛ ka mɔgɔ hakili jigi o landako lo la tuma min na a y’a fɔ ni kaanba ye ko: “Ni minnɔgɔ be mɔgɔ min na, o tigi ka na ne fɛ ka jii min. Ni mɔgɔ min lara ne la, o tigi bena kɛ jiɲuman buyiyɔrɔ ye i ko a fɔra Ala ka kuma na cogo min na.”—Zan 7:37, 38.\nYezu b’a yirala koo min bena kɛ ni hakili senu nana jigi a ka kalandenw kan ani u bena nɛɛma sɔrɔ ka taga ɲɛnamaya kɛ sankolo la. Yezu sanin kɔ, hakili senu tun bena jigi u kan. Saan min tugura o kɔ, Pantekɔte loon na, ɲɛnamaya jii y’a daminɛ ka woyo tuma min na kalanden mɔlenw ye jama kalan tiɲɛn kumaw na.\nJama ye Yezu ka kuma ta cogo di? Dɔw y’a fɔ ko: “Tiɲɛ na, nin le ye kiraba nin ye.” Kira min koo tun fɔra ko a ka bon ni Musa ye, u kaan be ale lo ma. Dɔ wɛrɛw ko: “Ala ka Mɔgɔ wolomanin [Krista] lo.” Nka dɔw ma sɔn, u ko: “A ka kan ka bɔ Galile wa? A ma fɔ Ala ka kuma na ko Ala ka Mɔgɔ wolomanin buruju bena bɔ masacɛ Dawuda la wa? N’o ka dugu ye Bɛtilehɛmu ye.”—Zan 7:40-42.\nO la, u ka miiriya ma kɛ kelen ye. Hali ni dɔw b’a fɛ u ka Yezu minɛ, mɔgɔ si tɛ sɔn ka maga a la. Garadiw kɔsegira ka taga diinan kuntigiw fɛ, u ma se ka Yezu minɛ. Sarakalasebagaw kuntigiw ni Fariziɲɛw y’u ɲininga ko: “Mun y’a to aw ma na n’a ye?” Garadiw y’u jaabi ko: “Mɔgɔ si ma kuma i ko nin cɛ abada!” Diinan kuntigiw dimina ani u y’a daminɛ ka kuma gomanw fɔ ani ka nɛnini kɛ ko: “A ye aw fana lafili wa? An ka faama kelen wala Farisiɛn kelen dara a la wa? Nka nin jama tɛ sariya dɔn, u dangalen bɛ.”—Zan 7:45-49, ABM.\nU y’o fɔ minkɛ, Nikodɛmu y’a jaa gwɛlɛya ka Yezu lafasa. O Nikodɛmu tun ye Fariziɲɛ nunu dɔ ye ani kititigɛlaw jɛnkulu mɔgɔ dɔ tun lo fana. A saan fila ni kalo wɔɔrɔ ye nin ye a tun tagara Yezu fɛ loon dɔ sufɛ k’a yira ko ale limaniyanin lo Yezu la. Sisan, a ye kuma ta k’a fɔ ko: “Ka kɛɲɛ ni sariya ye, an be se ka mɔgɔ jalaki n’a tigi darakan ma mɛn wa? N’a ka kɛwali ma lɔn wa?” Tɔɔw y’a jaabi cogo di? U ko: “E fana ye Galileka ye wa? Ala ka kuma sɛgɛsɛgɛ kosɔbɛ, i ben’a ye ko kira si te bɔ Galile mara la.”—Zan 7:51, 52.\nAla ka Kuma kɔni t’a fɔ k’a gwɛ ko kira dɔ bena bɔ Galile mara la. Nka a b’a fɔ ko “yeelenba” dɔ bena bɔ “Galile mara” la. O kuma b’a yira ko Krista tun bena bɔ o mara la (Ezayi 8:23; 9:1; Matiyo 4:13-17). Ka fara o kan, Yezu wolola Bɛtilehɛmu, ani a ye Dawuda bɔnsɔn ye. N’a sɔrɔ Fariziɲɛw b’o kala ma cɔ. O n’a ta bɛɛ, u ye miiriya tilenbali dɔw don mɔgɔw kun na Yezu koo la.\nKoo min tun be kɛ loon bɛɛ sɔgɔma, selilonw na, n’a sɔrɔ Yezu ye mɔgɔw hakili sama o kan cogo di?\nMun na garadiw ma se ka Yezu minɛ? Diinan kuntigiw y’o koo ta cogo di?\nMun lo b’a yira ko Krista tun bena bɔ Galile mara la?\nA ci dɔ ma A ci dɔ ma “Mɔgɔ si ma kuma i ko nin cɛ abada!”\njy sap. 67 ɲɛɛ 160-161


Eze 16 AKKDC08 - Masaba kumana ne fɛ ko: «Adamaden, - Bible Search\nEze 15 Eze 17\nZeruzalɛmu ye deen bilanin ye\n1Masaba kumana ne fɛ ko: 2«Adamaden, Zeruzalɛmu ka kokolonw yir'a la 3k'a fɔ ko ne Matigi, Masaba b'a fɔ a ye ko: ‹I bɔyɔrɔ n'i woloyɔrɔ ye Kanaan jamana ye. I faa tun ye amoriw ye, i baa tun ye iti ye. 4I wolola loon min na, u ma i barajuru tigɛ, u ma i ko k'i saniya, u ma i mɔn ni kɔgɔ ye,d walima ka fani meleke i la. 5Mɔgɔ si ma makari i la ka janto i la. U tun y'i fili kongo kɔnɔ i wololon na, bari u tun y'i mangoya. 6Ne tɛmɛtɔ i gɛrɛfɛ, ne y'i firinfirintɔ ye joli la. K'i lanin to joli la, ne y'a fɔ i ye ko: I ka balo! I ka balo! 7Ne ye n janto i la, i ye barika sɔrɔ. I boɲana ka kɔgɔ ka kɛ sunguru cɛɲuman ye kosɔbɛ. I siin fara, i sera furu ma yɛrɛ, nga i fari lakolon tun lo. 8Ayiwa, waati wɛrɛ, ne tɛmɛna i gɛrɛfɛ, ne y'a ye ko i sera furu ma. Ne ye n ka fani biri i kan k'i farilakolon datugu. Ne ye n daa d'i ma ka bɛn n'i ye. O la, i kɛra ne ta ye.› Ne Matigi, Masaba le ko ten. 9‹Ne y'i ko, ka joli bɔ i fari la, k'i mɔn ni tulu ye. 10Ne y'i fɛɛrɛ bɔ ni fani kaan sɔgɔnin ye, ka sanbara gololaman don i seen na. Ne ye jese ɲanaman cɛsirilan d'i ma, ni birifani sɔngɔgwɛlɛn. 11Ne ye masirifɛnw d'i ma: ne ye bololanigɛw don i bolo la, ka kɔnɔ don i kaan na. 12Ne ye nigɛ don i nuun na, ka tulolanigɛw don i tulo la, ka masafugulan ɲanaman biri i kuun na. 13I masirila ni sanu ni warigwɛ ye, i ka faniw tun ye fani ɲanaman ye, ni fani sɔngɔgwɛlɛnw, ani fani kaan sɔgɔninw. I balofɛn tun ye mugu ɲanaman, ni lii, ani tulu ye. I tun cɛ ka ɲi kosɔbɛ, i kɛra masamuso ye. 14I tɔgɔ bɔra siya wɛrɛw cɛma i ka cɛɲa kosɔn, bari ne tun ye masirifɛn minw d'i ma, o y'a kɛ i dafanin tun be, i tun cɛ ka ɲi kosɔbɛ.› Ne Matigi, Masaba le ko ten.\nZeruzalɛmu ye kakalamuso ye\n15« ‹Nga e y'i jigi la i ka cɛɲa kan. I ye kakalaya kɛ i tɔgɔba kosɔn. Mɔgɔ o mɔgɔ tɛmɛna, i y'o kanu k'i yɛrɛ d'a ma. 16I y'i ka fani dɔw ta ka sɔnnikɛyɔrɔw masiri n'o ye, k'i yɛrɛ bila kakalaya la yen. O ɲɔgɔn tun ma deli ka kɛ ka kɔrɔ, a ɲɔgɔn tena kɛ tugu. 17Ne ye masirifɛn ɲanaman minw d'i ma, i y'o sanu n'o warigwɛ ta ka joo cɛmanw dilan n'o ye, ka biri u kɔrɔ k'u sɔn. 18E y'i ka fani kaan sɔgɔninw ta k'u don joo nunu na, i y'u sɔn ni ne ka tulu ni ne ka wusulan ye. 19Ne ye dumuni min d'i ma: mugu ɲanaman, ni tulu, ani lii, i y'u ta k'u bila joo nunu kɔrɔ i n'a fɔ wusulan kasadiman. A kɛra ten dɛ! Ne Matigi, Masaba le ko ten. 20I ye dencɛ ni denmuso minw wolo ne ye, i ye olu kɛ ka joo nunu sɔn, olu ka kɛ u ka balo ye. I ka kakalaya tun ma i wasa wa? 21I ye ne deenw faga ka joow sɔn n'u ye. 22K'i to i ka kokolonw n'i ka kakalaya la, i hakili ma to i ka denmisɛnya waati la, i fari lakolon tun lo tuma min na, n'i tun be firinfirinna joli la.›\n23«Ayiwa, ne Matigi, Masaba ko: ‹Bɔnɛ y'i ta ye, i ka kɛwalijuguw kosɔn. Bɔnɛ y'i ta ye! 24I ye yɔrɔ labɛn kakalaya kama, ka batolikɛyɔrɔw lɔ dugu forobayɔrɔw bɛɛ la. 25I ye batolikɛyɔrɔw lɔ dugu kɔnɔ siraw bɛɛ kunbɛnyɔrɔw la k'i ka cɛɲa nagasi, mɔgɔ o mɔgɔ tɛmɛna, i ye kakalaya kɛ n'o tigi ye. 26I ye kakalaya kɛ n'i sigiɲɔgɔn Ezipiti jamana kanbelen barikamanw ye siɲɛ caaman ka ne dusu gwan. 27O kosɔn, ne wilila i kama k'i ka dumuniko gwɛlɛya k'i don i jugu filisiw bolo. Olu yɛrɛ kabakoyara i ka kakalaya kosɔn. 28I ye kakalaya kɛ ni Asirikaw ye fana, bari i tun ma wasa. Hali o kɔfɛ, i ma wasa. 29I ye kakalaya kɛ siɲɛ caaman Babilɔni jamana kɔnɔ, o min ye jagokɛlaw ka jamana ye. O si ma i wasa. 30I y'i yɛrɛ di dɛ! Ne Matigi, Masaba le ko ten. I tun be kakalaya kɛ ni jagwɛlɛya ye i n'a fɔ kakalamuso! 31I ye kakalayakɛyɔrɔ labɛn dugu kɔnɔ siraw bɛɛ kunbɛnyɔrɔw la, ka batolikɛyɔrɔw lɔ forobayɔrɔw bɛɛ la tuma min na, i tun ma kɛ i n'a fɔ kakalamuso bari i mako tun te wari la. 32I ye ɲamɔgɔmuso ye, lonanw koo tun ka d'i ye ka tɛmɛ i furucɛ kan. 33Kakalamusow bɛɛ be sara sɔrɔ, nga ele tun be boɲafɛnw d'i kanubagaw bɛɛ ma. I tun be wari d'u ma janko u ka bɔ faan bɛɛ la ka na kakalaya kɛ n'i ye. 34O la, e ni kakalamuso tɔw te kelen ye, bari mɔgɔ si t'i ɲinina. Ele le be cɛɛw sara, cɛɛw t'i sara, o le y'a to e ni tɔw te kelen ye.› »\nAla be Zeruzalɛmu kiti\n35O la, Zeruzalɛmu kakalamuso, i tulo malɔ Masaba ka kuma na! 36Matigi, Masaba ko: «I y'i yɛrɛ walaka. I fari lakolon yera i ka kakalaya kosɔn n'i kanubagaw ye, an'i ka joow bɛɛ, fɛnjugu nunu. E y'i deenw faga k'i ka joow sɔn n'u ye. 37O la, ne bena i kanubagaw bɛɛ lajɛn, e y'i diyanakow kɛ ni minw ye, minw koo ka d'i ye an'i ye minw kɔniya. Ne bena u bɛɛ lajɛn i kama ka bɔ faan bɛɛ la, k'i walaka u ɲana, u bɛɛ bena i fari lakolon ye. 38Ne bena i kiti k'i ɲaa gwan i ko u be kakalamuso, ni muso mɔgɔfagala ɲaa gwan cogo min na. Ne ka dimi ni ne ka keliya kosɔn, ne bena i ka sara kɛ saya ye. 39O kɔ, ne bena i don i kanubaga nunu bolo, olu bena i ka kakalayakɛyɔrɔw ci k'i ka batolikɛyɔrɔw cɛn. U bena i ka faniw bɔ k'i ka masirifɛn ɲanamanw cɛ k'i fari lakolon to. 40U bena jamaba bila ka taga i nɔɔ fɛ k'i bon ni kabakuruw ye k'i fari tigɛtigɛ n'u ka murujanjanw ye. 41U bena i ka soow jɛni k'i ɲaa gwan muso caaman ɲana. Ne bena i ka kakalaya kɛko ban, i tena i kanubagaw sara tugu. 42O tuma na, ne dusu bena suma i kɔrɔ, keliya tena ne minɛ tugu, ne ka dimi bena nɔgɔya i koo la. Ne dusu tena dimi tugu. 43Ne ye min kɛ i ye i ka denmisɛnya waati la, i ma i hakili to o la, nga i ye ne dusu gwan n'i ka kɛwaliw ye minkɛ, o la, ne bena i ka kɛwaliw kunko la i kan. Yala i ma kakalaya fara i ka kokolon tɔw bɛɛ kan wa? Ne Matigi, Masaba le ko ten.\nZeruzalɛmu ka jugu ni dugu tɔw ye\n44«Mɔgɔ minw bɛɛ be talen la, u bena talen nin la i koo la ko: ‹Denmuso n'a baa jogo ka kan.› 45Muso min ɲugura a cɛɛ n'a deenw na, i y'o denmuso ye yɛrɛ yɛrɛ. I balimamuso minw ɲugura u cɛɛw n'u deenw na, i ye olu ka balimamuso ye sɔbɛ sɔbɛ la. Aw baa tun ye iti ye, aw faa tun ye amoriw ye. 46I kɔrɔmuso ye Samari n'a dafɛduguw ye, kɔgɔdugu ɲafan fɛ, i dɔgɔmuso ye Sodɔmu n'a dafɛduguw ye, worodugu ɲafan fɛ. 47I ye olu ka siraw taama, k'u ka kokolonw ɲɔgɔn kɛ, i ma dan o ma. I juguyara ka tɛmɛ olu kan i ka kɛwaliw bɛɛ la. 48Ne Matigi, Masaba le ko: Ne tɔgɔ kosɔn, i balimamuso Sodɔmu n'a dafɛduguw ma e n'i dafɛduguw ka kɛtaw ɲɔgɔn kɛ. 49I balimamuso Sodɔmu ka filiyɔrɔ filɛ nin ye: A n'a dafɛduguw tun b'u yɛrɛ boɲa, u wasanin tun lo, u mako tun te mɔgɔ wɛrɛ la. U ma dɛsɛbagatɔw ni fantanw dɛmɛ. 50U fanin tun be u yɛrɛ la, u ye kojuguw kɛ ne ɲakɔrɔ. O le kosɔn, ne y'u bɛɛ halaki i n'a fɔ i y'a ye cogo min na. 51I ye kojugu minw kɛ, Samari ma o ɲɔgɔn tilancɛ kɛ. I ye koo kɛ minw ka jugu n'u ta ye. N'u be e n'i balimamuso nunu suma ɲɔgɔn fɛ, mɔgɔ b'a fɔ k'olu yɛrɛ tilennin lo i ka kɛwaliw bɛɛ kosɔn. 52I ka maloya k'i kuun surun, bari i ye sababu d'i balimamusow ma. E ye kojugu kɛ ka tɛmɛ u kan fɔɔ mɔgɔ yɛrɛ b'a fɔ k'u tilennin be. O le kosɔn, i ka maloya k'i kuun surun, bari n'u y'aw suma ɲɔgɔn fɛ, mɔgɔ yɛrɛ b'a fɔ ko i balimamusow tilennin lo.\n53«Sodɔmu n'a dafɛduguw, ani Samari n'a dafɛduguw, ani e min be u cɛma, ne bena aw ta ɲa tugu, 54janko i ka maloya k'i kuun surun i ka kɛwaliw bɛɛ kosɔn, i ye minw bɛɛ kɛ k'u dusu suma. 55I balimamusow Sodɔmu ni Samari, ani u dafɛduguw bena segi u cogokɔrɔ la, ani e n'i dafɛduguw fana. 56E tun b'i balimamuso Sodɔmu dɔgɔya i ka yɛrɛboɲa waati la 57sann'i ka juguya ka bɔ kɛnɛ kan. Sisan, edɔmuw ka duguw n'u dafɛduguw, ani filisiw ka duguw be e le mafiɲɛya, olu minw b'i mangoyara faan bɛɛ la. 58I bena lɔ n'i ka kakalaya, n'i ka kokolonw kunko ye. Ne Masaba le ko ten.\n59«Ɔnhɔn, ne Matigi, Masaba ko: I y'i ka kalili mafiɲɛya k'an ka bɛɛn cɛn minkɛ, i ka kan ni min ye, ne bena o kɛ i la. 60Nga ne ye layidu min ta i ye i denmisɛn tuma na, ne hakili bena to o la, ne bena bɛn n'i ye, o min tena cɛn abada. 61N'i y'i balimamusow, i kɔrɔmusow n'i dɔgɔmusow ye tuma min na, o tuma na, i hakili bena jigi i ka kɛwaliw la, ka maloya. Ne bena u d'i ma ka kɛ i n'a fɔ i denmusow, nga n tena o kɛ n ka layidu kosɔn, ne ye min ta i ye. 62Ne bena bɛn n'i ye, i ben'a lɔn ko ne ye Masaba le ye. 63O tuma na, i hakili bena jigi i taamacogokɔrɔ la ka maloya, ni ne ye i ka kɛwaliw bɛɛ yafa tuma min na, i tena se ka foyi fɔ tugu maloya kosɔn. Ne Matigi, Masaba le ko ten.»


Kod 50 AKKDC08 - Yusufu biril'a faa suu kan, ka kasi - Bible Search\nKod 49 Bɔk int\nYakuba sudon koo\n1Yusufu biril'a faa suu kan, ka kasi k'a yɛrɛ tereketereke a kan. 2O kɔ, a y'a fɔ a ka dɔkɔtɔrɔw ye ko u k'a suu labɛn ni fura dɔ ye janko a kana toli. Olu y'o kɛ. 3U ye tile bi naani dafanin kɛ o la, bari o tun be to k'a kɛ o tile daa le kɔnɔ. Ezipitikaw y'a suu kasi tile bi wolonwula kɔnɔ.\n4A suu kasilonw tɛmɛnin kɔ, Yusufu y'a fɔ Ezipiti masacɛ ka mɔgɔw ye ko: «Ni ne koo diyara aw ye, ne b'aw daali ko aw ka kuma masacɛ fɛ ne ye, k'a fɔ a ye ko 5- ne faa ye n wajibiya ka kali. A ko a bena sa, ko a ye kaburu min labɛn a yɛrɛ ye Kanaan jamana na, ko ne ka ta'ale suu don o yɔrɔ la. Ayiwa, ne be sira daali ka taga ne faa suu don ka kɔsegi ka na.»\n6Masacɛ ko: «I faa y'i wajibiya ka kali koo min na, ta'a suu don ka kɛɲɛ n'o ye.»\n7Yusufu tagar'a faa suu don. Masacɛ ka jamana ɲamɔgɔw bɛɛ: mɔgɔbaba minw tun be baara kɛ a ka soo kɔnɔ, ni Ezipiti faamaw bɛɛ, u bɛɛ y'a bila sira ka taga. 8Yusufu ka somɔgɔw n'a fadenw ani a faa ka somɔgɔw bɛɛ tagara fana. Mɔgɔ si ma to Gosɛn mara la fɔɔ u ka denmisɛnw n'u ka begɛnw. 9Wotorow ni sotigiw fana tagara n'u ye. Jama min tagara, jamaba tun lo. 10U sera Atadi ka sumangosikɛnɛ na Zurudɛn baji kɔfɛ tuma min na, u y'a suu kasi yen ni mankanba ye. Yusufu ye tile wolonwula kɛ a faa sanga la. 11Kanaanw ye sanga nin kɛcogo ye Atadi ka sumangosikɛnɛ na minkɛ, u ko: «O ye sangaba ye Ezipitikaw fɛ dɛ!» O le y'a to, u b'o wele Abɛlimisirayimu,b o yɔrɔ min be Zurudɛn baji kɔfɛ.\n12Yakuba tun ye min fɔ a dencɛw ye, u y'a kɛ ten. 13- U tagara n'a suu ye Kanaan jamana na. Ibrayima tun ye foro ni kuluwo min san iticɛ Efurɔn fɛ Manbure gɛrɛfɛ, k'a kɛ sudonyɔrɔ ye, n'o tɔgɔ ko Makipela, u y'a suu don o kuluwo nin kɔnɔ.\n14Yusufu y'a faa suu don ka ban tuma min na, a segira ka taga Ezipiti, a n'a fadenw ni mɔgɔ minw bɛɛ tagara n'a ye sudonyɔrɔ la.\nYusufu b'a fadenw hakili sigi\n15Yusufu fadenw y'a ye ko u facɛ sara tuma min na, u ko: «N'a sɔrɔ Yusufu bena an kɔniya k'an ka kojugu ɲɔgɔn kɛ an na.» 16O la, u ye cii bila a ma ko: «San'i faa ka sa, a y'a fɔ ko 17an k'a fɔ i ye ko i ka yafa i fadenw ma u ka kojugu nunu kosɔn, u ye minw kɛ i la. Sisan an b'i daali i k'i faa ka Ala ka jɔɔnw ka kojuguw yafa.» Yusufu y'o kuma mɛn tuma min na, a kasira. 18O kɔ, a fadenw nan'a sɛgɛrɛ k'u kunbiri gwan a kɔrɔ k'a fɔ ko: «An ye i ka jɔɔnw ye.» 19Yusufu y'a fɔ u ye ko: «Aw kana siran. Yala ne bilara Ala nɔɔ na wa? 20Aw kɔni tun y'a latigɛ ka kojugu kɛ ne la, nga Ala y'a ta k'a yɛlɛma k'a kɛ koɲuman ye janko min kɛra bii, o ka se ka kɛ, mɔgɔ caaman nii ka kisi. 21Sisan, aw kana siran, ne bena aw, ni aw deenw balo.» A y'u hakili sigi ni kumaɲuman ye.\n22Yusufu n'a faa ka somɔgɔw tora Ezipiti. A ye saan kɛmɛ ni tan sɔrɔ, 23a ye mamadenw ni tulomasamaw sɔrɔ a deen Efarayimu fɛ, ani Manase dencɛ Makiri deenw fana wolol'a ɲana.\n24Yusufu y'a fɔ a balimaw ye ko: «Ne satuma surunyana. Nga siga t'a la, Ala bena na aw dɛmɛ. A ye layidugwɛlɛn ta Ibrayima ni Isiyaka ani Yakuba ye, ko a bena jamana min di u ma, a bena taga n'aw ye o yɔrɔ la.» 25- Yusufu ye Isirayɛli deenw wajibiya ka kali. A ko: «Ni Ala nana aw dɛmɛ tuma min na, aw ye ne kolow ta ka taga n'u ye.»\n26Yusufu sara a saan kɛmɛ ni tannan na. U y'a suu labɛn ni fura dɔ ye janko a kana toli, k'a bila sukɛsu kɔnɔ Ezipiti.


Bibulu ka maanaw: Tɔɔrɔ tan nunu - Jehova Seerew ka ɛntɛrɛnɛti yɔrɔ daganin\nJAA nunu filɛ. U kelen kelen ye tɔɔrɔ dɔ tagamasiɲɛ ye, Jehova ye minw lase Misira jamana ma. Jaa fɔlɔ kan, an ɲɛɛ be Arɔn la a be Nili baji bugɔra n’a ka bere ye. Jii yɛlɛmana ka kɛ joli ye. Jɛgɛw sara ani baji kasa gwoyara.\nO kɔ, Jehova y’a kɛ tɔrisenjanw bɔra Nili baji la ka yɔrɔ bɛɛ fa: buru dilanyɔrɔw n’u nɔniyɔrɔw, mɔgɔw ka dilanw kan ani yɔrɔ bɛɛ la. Tuma min na tɔrisenjanw sara, Misirakaw y’u cɛ k’u tonton, ani jamana kasa gwoyara kosɔbɛ.\nO kɔ, Arɔn ye dugukolo gosi n’a ka bere ye, buguri yɛlɛmana ka kɛ sosow ye mɔgɔw ni bɛgɛnw kan. O kɛra tɔɔrɔ sabanan ye Misira jamana na.\nTɔɔrɔ tɔɔw ye Misirakaw dama lo sɔrɔ, u ma se Israɛldenw ma. Tɔɔrɔ naaninan kɛra limɔgɔbaba caaman ye minw donna Misirakaw bɛɛ ka soow kɔnɔ. Tɔɔrɔ duurunan ye bɛgɛnw lo sɔrɔ. Misirakaw ka misiw n’u ka sagaw n’u ka baa caaman sara.\nO kɔ, Musa ni Arɔn ye buguri ta k’a fili sanfɛ. O kɛra sumunin juguw ye mɔgɔw ni bɛgɛnw kan. O tun ye tɔɔrɔ wɔɔrɔnan ye.\nO kɔ Musa y’a bolow wuli sanfɛ, ani Jehova ye sanpɛrɛn ni sanbɛrɛ bila ka jigi. O sanbɛrɛ ɲɔgɔn tun ma deli ka ben Misira jamana kan.\nTɔɔrɔ seeginan kɛra tɔɔnw ye minw jigira caaman caaman jamana kan. O tɔɔn caaman ɲɔgɔn tun ma deli ka ye abada. Sanbɛrɛ tun ma fɛɛn minw halaki, tɔɔnw y’u bɛɛ ɲimi.\nTɔɔrɔ kɔnɔntɔnnan kɛra dibiba ye. Tile saba kuru bɛɛ la, dibiba ye jamana bɛɛ datugu, nka yeelen tun be Israɛldenw fɛ.\nA laban, Ala y’a fɔ a ka mɔgɔw ye ko u ka bakɔrɔnin wala sagaden joli seriseri u ka bonda yiriw kan. O kɔ, Ala ka mɛlɛkɛ ye Misira jamana bɛɛ yaala. A tun mana joli ye bonda min na, a tun tɛ mɔgɔ si faga yen. Nka joli tun tɛ bonda minw kan, Ala ka mɛlɛkɛ ye mɔgɔw ni bɛgɛnw ka deen fɔlɔw faga yen. O kɛra tɔɔrɔ tannan ye.\nO tɔɔrɔ tannan kɔ, Farahuna ye sira di Israɛldenw ma u ka taga. Ala ka mɔgɔw labɛnnin tun lo ka taga. O suu yɛrɛ la, u ye tagama daminɛ ka bɔ Misira.\nƐkizɔdi sapitiri 7-12.\nTɛmɛ jaa nunu fɛ k’a lakali Jehova ye tɔɔrɔ saba fɔlɔ minw lase Misira ma.\nFaranfasi juman be tɔɔrɔ saba fɔlɔw ni tɔɔrɔ tɔɔw cɛ?\nTɔɔrɔ naaninan, duurunan ani wɔɔrɔnan kɛra mun ni mun lo ye?\nTɔɔrɔ wolonfilanan, seeginan ani kɔnɔntɔnnan lakali.\nSanni tɔɔrɔ tannan ka kɛ, Jehova y’a ɲini Israɛldenw fɛ u ka mun lo kɛ?\nTɔɔrɔ tannan kɛra mun lo ye, ani mun lo kɛra o kɔ?\nƐkizɔdi 7:19-8:19 kalan.\nJehova ye tɔɔrɔ fɔlɔ fila minw kɛ, Misirakaw ka jinamoriw sera k’olu ɲɔgɔn kɛ. Nka, u waajibiyara ka sɔn mun lo ma tɔɔrɔ sabanan kɛnin kɔ? (Ɛkiz. 8:14, 15; Mat. 12:24-28)\nTɔɔrɔ naaninan y’a yira cogo di ko see be Jehova ye k’a ka mɔgɔw tanga, ani o koo be mun lo kɛ Ala sagokɛlaw la k’u to “tɔɔrɔba” makɔnɔni na? (Ɛkiz. 8:18, 19; Yir. 7:13, 14; 2 Til. Kib. 16:9)\nƐkizɔdi 8:20; 9:3, 6, 10, 11, 14, 16, 23-25 ani 10:13-15, 21-23 kalan.\nTɔɔrɔ tan nunu ye jɛnkulu fila jumanw faranfasi ka bɔ ɲɔgɔn na, ani o koo b’an lasun k’o jɛnkulu fila jati cogo di bi? (Ɛkiz. 8:6, 14, 15; 9:14)\nCogo juman na Ɛkizɔdi 9:16 b’an dɛmɛ k’a faamu fɛɛn min kama Jehova ye Sutana to yen fɔɔ ka na se bi ma? (Ɔrɔm. 9:21, 22)\nƐkizɔdi 12:21-32 kalan.\nCogo juman na Tɛmɛkan seli kɛra kisili sababu ye mɔgɔ caaman fɛ, ani a tun be koo nata juman lo yira? (Ɛkiz. 12:21-23; Zan 1:29; Ɔrɔm. 5:18, 19, 21; 1 Kor. 5:7)


Yezu Krista be Ala kinibolo fɛ | Yezu ka ɲɛnamaya\nYEZU SIGIRA ALA KINIBOLO FƐ\nSƆLI KƐRA YEZU KA KALANDEN DƆ YE\nFƐƐN MIN KAMA AN KA ƝI KA ƝAGALI\nTile tan Yezu yɛlɛnin kɔ sankolo la, hakili senu jigira a ka kalandenw kan Pantekɔte loon na. O y’a yira ka gwɛ ko Yezu be sankolo la. Yezu ye dalilu wɛrɛ di k’o yira. Sanni u ka kalanden kantigi Etiyɛni bon k’a faga a ka seereya kosɔn, a y’a fɔ ko: “Ne ɲaa be sankolo dayɛlɛnin na, Mɔgɔ Dencɛ lɔnin be Ala kinibolo fɛ.”—Kɛwaliw 7:56.\nKa Yezu to n’a Faa ye sankolo la, a ye kɔnɔni kɛ a Faa ka cikan tigitigi dɔ di a ma min koo tun fɔra Ala ka Kuma kɔnɔ. Hakili senu tun ye Dawuda lasun k’a sɛbɛ ko: “Masa Ala y’a fɔ ne Matigi [Yezu] ye ko: ‘Sigi ne kinibolo fɛ fɔɔ ne k’i juguw cɔnkɔn i seen kɔrɔ.’” Yezu tun ka ɲi ka kɔnɔni kɛ wagati min na, n’o tun dafara, a tun bena a ka kuntigiya sigi a juguw kan (Zaburuw 110:1, 2). Nka sanni o wagati ka se, a tun bena mun lo kɛ sankolo la?\nSaan 33 Pantekɔte loon na, kerecɛn kafo sigira sen kan. Yezu tun ye a ka kalanden minw mɔ ni hakili senu ye, a y’a daminɛ ka kuntigiya kɛ olu kun na k’a to sankolo la (Kɔlɔsikaw 1:13). A y’u ɲɛminɛ u ka waajuli baara la ani a y’u labɛn walisa u k’u ka kunkanbaara nataw dafa. O ye kunkanbaara jumanw lo ye? Minw tun bena kantigiya kɛ fɔɔ ka taga se saya ma, a tun bena na olu lakunu walisa u ka kuntigiya kɛ n’ale ye Ala ka Masaya kɔnɔ.\nO kuntigiw dɔ ye Sɔli ye. Mɔgɔ caaman b’a weele a ka Ɔrɔmu tɔgɔ la ko Pol. A ka koo ye ɲɛyiraliba ye. A tun ye Yahutu ye ani a tun kisɛyanin lo kosɔbɛ Musa ka sariya koo la. Nka, Yahutuw ka diinan kuntigiw tun y’a lafili fɔɔ a sɔnna ko u ka Etiyɛni bon k’a faga. O kɔ, a “tun b’a la ka Matigi ka kalandenw bagabaga n’u ka fagako ye.” O kama, a tagara Damasi. Sarakalasebagaw kuntigiba Kayifu ye sira di a ma ko a ka Yezu ka kalandenw minɛ ka na n’u ye Zeruzalɛmu (Kɛwaliw 7:58; 9:1). Nka, ka Sɔli to sira kan, yeelenba dɔ bɔra sankolo la ka n’a lamini ani a bɔra ka ben.\nA ye kumakan dɔ mɛn ko: “Sayuli, Sayuli, mun na i be ne tɔɔrɔla ten?” A yɛrɛ tun m’o kumakan bɔyɔrɔ lɔn. A y’a tigi jaabi ko: “E ye jɔn ye, Matigi?” Kumakan nin ko: “Ne Yezu lo i be min tɔɔrɔla.”—Kɛwaliw 9:4, 5.\nYezu y’a fɔ Sɔli ye ko a ka don Damasi dugu la ani ko a ka kɔnɔni kɛ, cikan wɛrɛw bena di a ma. Nka komi a ɲɛɛ tun fiyenna, mɔgɔ dɔw y’a minɛ ka don n’a ye Damasi. Yezu y’a yɛrɛ yira a ka kalanden Ananiyasi la fana, o min tun siginin be Damasi. Yezu ye yɔrɔ dɔ yira Ananiyasi la ani a ko a bena Sɔli sɔrɔ yen. Ananiyasi tun be siranna ka taga, nka, Yezu y’a hakili sigi ko: “Ne ye cɛɛ nin woloma waasa a ka ne tɔgɔ fɔ siya wɛrɛw n’u ka masaw, ani Isirayɛlidenw ye, u ka ne lɔn.” Sɔli ɲɛɛw yɛlɛla ani Damasi dugu la, a “y’a daminɛ ka mɔgɔw kalan kalansow kɔnɔ ko Yezu ye Ala Deen ye.”—Kɛwaliw 9:15, 20.\nYezu tun ye waajuli baara min daminɛ, a ka dɛmɛ sababu fɛ, Pol ni waajulikɛla wɛrɛw tora k’o baara kɛ. Ala y’u duga ani u ye sanga sɔrɔ o baara la. An hakili b’a la ko Yezu y’a yɛrɛ yira Pol la Damasi sira kan. Saan 25 ɲɔgɔn o kɔ, Pol y’a sɛbɛ ko kibaro diiman “fɔra danfɛnw bɛɛ ye diɲɛ kɔnɔ.”—Kɔlɔsikaw 1:23.\nSaan damanin o kɔ, Yezu ye yelifɛn dɔw yira a ka ciden kanulen Zan na. O yelifɛnw be sɔrɔ Yirali ka kitabu kɔnɔ. O yelifɛnw sababu fɛ, a kɛra komi Zan tun ye ɲɛnamaya kɛ fɔɔ tuma min na Yezu nana sigi Masaya la (Zan 21:22). “Nii Senuman barika la,” Zan y’a yɛrɛ sɔrɔ “Matigi ka loon” na (Yirali 1:10). O kɛra wagati juman na?\nBibulu ka kiraya kumaw b’a yira ko “Matigi ka loon” daminɛna saan 1914 la. O saan na le, duniɲa ka kɛlɛba fɔlɔ daminɛna. Kabi o tuma, dɔ farala kɛlɛw, banaw, kɔngɔ ani dugukoloyɛrɛyɛrɛ hakɛ kan duniɲa kɔnɔ. O koow ani koo wɛrɛw b’a yira ko Yezu tun ye ‘tagamasiɲɛ’ min di a ka cidenw ma, o dafara a ɲɛɛ ma. O b’a yira ko Yezu be Masaya la ani duniɲa “laban” surunyana (Matiyo 24:3, 7, 8, 14). Bi, Masaya kibaro diiman tɛ fɔra Ɔrɔmu mara dɔrɔn na, nka, a be fɔra duniɲa kuru bɛɛ kɔnɔ.\nHakili senu ye ciden Zan lasun k’a fɔ o koow kɔrɔ ye min ye. A ko: “K’a ta bii ma, an ka Ala ka kisili n’a ka sebagaya n’a ka masaya waati sera. [Krista] ka setigiya waati lo.” (Yirali 12:10). Tiɲɛn na, Yezu ye Ala ka Masaya min weleweleda ni kisɛya ye, o Masaya ye tiɲɛnko lo ye!\nO ye kibaro diiman ye Yezu ka kalanden kantigiw bɛɛ fɛ. U be se ka Zan ka kuma nunu ta sɔbɛ la. A ko: “O kama, sigiyɔrɔ b’aw minw fɛ [sankolo la], aw ka nisɔndiya. Nga bɔnɛ ye aw diɲɛ mɔgɔw ni kɔgɔji kɔnɔ fɛɛnw ta ye, bari Sutana dimininba jigira aw fɛ. A b’a lɔn ko a halakilon tɔɔ man jan tugu.”—Yirali 12:12.\nYezu siginin tɛ tugun a Faa kinibolo fɛ n’a be kɔnɔni kɛra. Nka, a ye Masacɛ lo ye ani a be kuntigiya kɛra. Yanni dɔɔni, a bena a juguw bɛɛ halaki (Eburuw 10:12, 13). O la, an bena duga jumanw lo sɔrɔ?\nYezu yɛlɛnin kɔ sankolo la, a ye mun lo kɛ do?\n“Matigi ka loon” daminɛna tuma juman ani mun lo kɛra o kɔ?\nMun na an ka ɲi ka ɲagali?\nA ci dɔ ma A ci dɔ ma Yezu Krista be Ala kinibolo fɛ\njy sap. 138 ɲɛɛ 312-313


Mun na i ka kan ka taga ɲɛ n’i ka kalan ye? | Kibaro diiman\nA KALAN KAAN NIN NA Abbey Abkhaz Abui Achi Acoli Adhola Adja Afrikaans Agni Indénié Ahanta Ajië Akateko Akha Albanais Allemand Allememand de Pennsylvanie Altai Alur Amharique Amuzgo (Guerrero) Anglais Anglais du Libéria Arabe Arabe d’Égypte Arabe marocain Arabe tunisien Arhuaco Arménien Arménien (occidental) Asháninka Assamais Ateso Attié Aukan Awajun Aymara Azéri Azéri (cyrillique) Bachkir Balinais Bambara Baoulé Bas allemend Basque Bassa (Liberia) Bassa (cameroun) Batak (Dairi) Batak (Karo) Batak Simalungun Batak Toba Bengali Betsimisaraka du nord Betsimisaraka du sud Biak Bichlamar Bicol Bidayuh (bukar) Birman Biélorusse Bosniaque Boulou Bulgare Bété Cakchiquel (Central) Cambodgien Capverdien Catalan Cebuano Chamorro Changana du Mozambique Changana du Zimbabwe Chavacano Chichewa Chiga Chin haka Chin mara Chin tedim Chin zotung Chinantec (ojitlan) Chinois (Yunnanese) Chinois cantonais (simplifié) Chinois cantonais (traditionnel) Chinois de Shanghai Chinois mandarin (simplifié) Chinois mandarin (traditionnel) Chinois sichuanais Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Tabasco) Chopi Chuabo Chuj Chuuk Cibemba Cinamwanga Cinyanja Comorien (Ngazidja) Coréen Creole de Maurice Creole seychelles Croate Créole de Guadeloupe Créole de Jamaïque Créole de Sainte-Lucie Créole de guinée-bissao Créole de la Guyane française Créole de la Martinique Créole de la réunion Créole du bélize Créole haïtien Dagbani Damara Dangme Danois Dari Dayak ahe Dayak ngaju Digor Diola Douala Drehu Dusun Edo Efik Emberá Chamí Emberá catío Emberá du Nord Esan Espagnole Estonien Ewé Fang Fante Fataluku Fidjien Finnois Fon Foulfoulde (cameroun) Frafra Français Frison Futunien Féroïen Ga Gaelique ecossais Galicien Gallois Garifuna Gbaya Georgien Ghomala’ Gitonga Gokana Goun Gourmantche Gouro Grec Groelandais Guambiano Guarani Guarani (Bolivie) Guerzé Gujarati Guna Guéré Hamshen arménien Hamshen cyrillique Haoussa Havu Hawaiien Hawai’i Pidgin Hawu Haya Herero Hiligaynon Hindi Hiri Motu Hmong blanc Hongrois Huastec Huastec Huave Huichol Hunsrik Hébreu Héhé Iban Ibanag Ibinda Idoma Igbo Igede Iloko Inakeanon Indonésien Islandais Isoko Italien Itawi Iu Mien Japonais Javanais Javanais de l’Est Jula Kabardino-Tcherkess Kabye Kabyle Kachin Kadazan Kalanga (Botswana) Kalanga (zimbabwe) Kambera Kana Kannada Kanyok Karen S’gaw Kazakh Kazakh (Arabe) Kekchi Khakass Khasi Kikamba Kikaonde Kikongo Kikongo ya leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisii Kisonge Kissi Kituba Kokola Kongo Konkani (devanagari) Konkani (romain) Kosrae Kpelle Krio Kuki-chin Kurde kumanji Kurde kumanji (Caucase) Kurde kurmanji (cyrillique) Kurde sorani Kwangali Kwanyama Kyangonde Ladin (gardenese) Lahu Lamba Lambya Lango Langue des Signes Albanaise Langue des Signes Américaine Langue des siges mongole Langue des signes Guatémaltèque Langue des signes allemande Langue des signes angolaise Langue des signes argentine Langue des signes arménienne Langue des signes australienne Langue des signes autrichienne Langue des signes belge Langue des signes birmane Langue des signes bolivienne Langue des signes britannique Langue des signes brésilienne Langue des signes bulgare Langue des signes cambodgienne Langue des signes chilienne Langue des signes congolaise Langue des signes coréenne Langue des signes costaricienne Langue des signes croate Langue des signes cubaine Langue des signes danoise Langue des signes espagnole Langue des signes estonienne Langue des signes finnoise Langue des signes française Langue des signes ghaneenne Langue des signes grecque Langue des signes hondurienne Langue des signes hongkongaise Langue des signes hongroise Langue des signes indienne Langue des signes indonésienne Langue des signes irlandaise Langue des signes italienne Langue des signes jamaïcaine Langue des signes japonaise Langue des signes kényane Langue des signes lettone Langue des signes lituanienne Langue des signes malaise Langue des signes malawite Langue des signes malgache Langue des signes malgache Langue des signes mexicaine Langue des signes mozambicaine Langue des signes nicaraguayenne Langue des signes norvégienne Langue des signes néerlandaise Langue des signes néo-zélandaise Langue des signes népali Langue des signes panameenne Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes salvadorienne Langue des signes serbe Langue des signes slovaque Langue des signes slovène Langue des signes sud-africaine Langue des signes suisse allemande Langue des signes suédoise Langue des signes taïwanaise Langue des signes tcheque Langue des signes thaï Langue des signes turque Langue des signes uruguayenne Langue des signes vietnamienne Langue des signes vénézuélienne Langue des signes zambienne Langue des signes zimbabweenne Langue des signes équatorienne Lao Lari Latgalien Lenje Letton Lhukonzo Lingala Lituanien Lolo Lomwe Lorma Lovari Luganda Lugbara Lunda Luo Luvale Luxembourgeois Macushi Macédonien Madourais Mahorais (Roamain) Maka Makasae Makhuwa-Meetto Makonde Makua Makua chirima Malagach Malay Malayalam Maltais Mam Mambae (Ermera) Mambwé-Lungu Mandinka Mangareva Maninkakan oriental Manipuri Manipuri (Roman) Manjaque Mano Manyawa Maori Mapudungun Marathi Mari Marquesien (Hiva Oa) Marquesien (Nuku Hiva) Marshall Maya Maya (Mopán) Mayo Mazahua Mazatec de Huautla Mbukushu Mbunda Medumba Mende Meru Mingrélian Miskito Mixe Mixtèque (Guerrero) Mixtèque (Huajuapan) Mixtèque (tlaxiaco) Mizo Mongol Moore Motu Nahuatl (Nord de Puebla) Nahuatl (Veracruz) Nahuatl (central) Nahuatl (guerrero) Nahuatl (huasteca) Nama Nambya Navajo Ndau Ndonga Ndébélé Ndébélé(Zimbabwe) Nengoné Ngabere Ngangela Ngbandi du Nord Ngiemboon Ngigua de San Marcos Tlacoyalco Nias Niue Norvégien Nsenga Nsenga (Mozambique) Nyaneka Nyungwe Nzema Néerlandais Népali Obolo Odila Ojibwé du Nord (romain) Ojibwé du Nord (syllabique) Okpe Oromo Ossete Otetela Otomi (etat de mexico) Otomi (vallee du mezquital) Ourdou Ouzbek Ouzbek (romain) Ouïghour (arabe) Paez Paici Palau Palikour Pangasinan Papiamento (aruba) Papiamento (curaçao) Pehuenche Pemon Pendjabi Pendjabi (shahmukhi) Persan Phimbi Piaroa Pidgin camerounais Pidgin d'Afrique de l'Ouest Pidgin nigérian Pidgin salomonien Pied-noir (blackfoot) Pilagá Polonais Poméranien Ponape Portugais Portugais (Portugal) Poular Quechua (Ancash) Quechua (Ayacucho) Quechua (Bolivie) Quechua (Cuzco) Quechua (Huallaga Huánuco) Quechua (Huanca Huaylla) Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago Del Estero) Quichua (Tena) Quiché Q’anjob’al Rapanui Rarotongan Romain Romani (Allemagne) Romani (Argentine) Romani (Bulgarie) Romani (Macédoine) Romani (Macédoine, cyrillique) Romani (Nord de la Grèce) Romani (Roumanie) Romani (Slovaquie orientale) Romani (Sud de la Grèce) Romani de Serbie Romanian (Vlach) Ronga Roviana Rumanyo Rungus Runyankore Russe Rutooro Saami du Nord Samoan Sangir Sango Saramaccan Sarnami Sateré Mawé Sehwi Sena Senoufo (cebaara) Sepedi Sepulana Serbe Serbe (romain) Serer Sesotho du Lesotho Sesotho d’Afrique du Sud Shipibo-Conibo Shona Shuar Shughni Sidama Silozi Singhalais Slovaque Slovène Soli Somali Sonde Sranan tongo Susu Suédois Swahili Swahili (Rép. dém. du Congo) Swati Sylheti du Bengale Taabwa Tagalog Tahitien Tajiki Talian Tamoul (parlé, romain) Tandroy Tankarana Tarahumara (de l'ouest) Tarahumara central Tarascan Tatar Tatar crimeen ( cyrillique) Tcheque Tewe Thaï Tigrinya Tilewuju Tiv Tlapanec Toabaita Toba Tojolabal Tok pisin Tokelau Tongien Toraja Totonaque Toupouri Tshiluba Tshwa Tsonga Tswana Tucuna Turc Turkmene Tuvaluan Twi Tzeltal Tzotzil Tzutujil Télougou Tétoum Dili Udmurt Ukrainien Umbundu Urhobo Uruund Valencien Venda Vezo Vietnamien Wa Wallis Warao Waray-Waray Wayuunaiki Wewewa Wichi Wolaitsa Wolof Xavante Xhosa Xârâcùù Yacouba Yemba Yoruba Yukpa Yupik de l’Alaska central Zande Zapotec (de l'isthme) Zapotec (del valle) Zapotec (guevea) Zapotec (ixtlan) Zapotec (lachiguiri) Zapotec (villa alta) Zoulou corse irlandais langue des signes chinois langue des signes colombienne langue des signes ivoirienne ouïghour (écriture cyrillique) romani (Albanie) tamoul tchouvache\nMun na i ka kan ka taga ɲɛ n’i ka kalan ye?\n1. N’i tora k’i ka bibulukalan kɛ, o bena i nafa cogo di?\nI ye hakilinata kunbaba minw lajɛ Bibulu kɔnɔ, siga si t’a la, o y’a to Jehova koo diyara i ye kosɔbɛ. To k’i jija kalan na walisa o kanuya ka barika sɔrɔ (1 Piyɛri 2:2). N’i b’a fɛ ka ɲɛnamaya banbali sɔrɔ, fɔɔ i ka to ka Bibulu kalan ani k’i magwɛrɛ Ala la.—Zan 17:3; Zude 21 kalan.\nN’i tora ka Ala lɔn ka ɲɛ, i ka limaniya bena barika sɔrɔ. O limaniya bena a to i koo be diya Ala ye (Eburuw 11:1, 6). I ka limaniya bena i lasun ka nimisa ani k’i ka ɲɛnamaya kɛcogo yɛlɛma.—Kɛwaliw 3:19 kalan.\n2. I ye min lɔn Ala koo la, o be se ka mɔgɔ wɛrɛw nafa cogo di?\nI be se ka jɛnɲɔgɔnya kɛrɛnkɛrɛnnin kɛ ni Jehova ye\nI ye koo minw kalan, i bena a ɲini k’o lakali mɔgɔ wɛrɛw ye sabu a ka di an bɛɛ ye ka kibaro diiman fɔ mɔgɔw ye. N’i tora ka Bibulu kalan, i bena a lɔn cogo min na i be se ka baara kɛ ni Bibulu ye k’a ɲɛfɔ fɛɛn min kama i lanin be Jehova la. I fana bena se ka kibaro diiman ɲɛfɔ mɔgɔw ye.—Ɔrɔmukaw 10:13-15 kalan.\nMɔgɔ caaman b’a daminɛ ka kibaro diiman fɔ u teriw wala u somɔgɔw lo ye. I k’o kɛ nɛmɛnɛmɛ. Sanni i k’a fɔ k’u ka diinan man ɲi, i ka Ala ka layiduw kofɔ u ye. Kana ɲina ko mɔgɔw ka teli k’i kɔrɔsi min na, o ye i ka tagamacogo ye, i dalakumaw tɛ.—2 Timote 2:24, 25 kalan.\n3. I bena se ka jɛnɲɔgɔnya juman lo kɛ ni Ala ye?\nBibulukalan bena i dɛmɛ i ka taga ɲɛ Alako ta fan fɛ. A laban, i bena se ka jɛnɲɔgɔnya kɛrɛnkɛrɛnnin kɛ ni Jehova ye. I yɛrɛ be se ka kɛ a ka denbayamɔgɔ dɔ ye.—2 Korɛntikaw 6:18 kalan.\n4. I be se ka taga ɲɛ cogo di Alako ta fan fɛ?\nI be se ka taga ɲɛ Alako ta fan fɛ n’i tora ka Bibulu kalan (Eburuw 5:13, 14). A ɲini Jehova Seere dɔ fɛ a ka bibulukalan kɛ n’i ye gafe nin kɔnɔ: Bibulu b’an kalan mun lo la? I ka ɲɛnamaya bena i wasa kosɔbɛ n’i tora ka nafa sɔrɔ Bibulu kalan na.—Zaburuw 1:1-3; 73:27, 28 kalan.\nKibaro diiman bɔra hɛɛrɛtigi Ala Jehova lo yɔrɔ. I bena se k’i magwɛrɛ a la n’i be i magwɛrɛ a sagokɛlaw la (Eburuw 10:24, 25). N’i tora k’i jija k’i koo diya Jehova ye, i bena ɲɛnamaya sɔbɛ sɔrɔ, o min ye ɲɛnamaya banbali ye. Tiɲɛn na, i be se ka koo fisaman min kɛ, o ye k’i magwɛrɛ Ala la.—1 Timote 1:11; 6:19 kalan.\nMun lo be kɛ an ka Masaya boonw kɔnɔ?\nE yɛrɛ k’a filɛ min be kɛ yen.\nMun na i ka ɲi ka bibulukalan kɛ?\nƝiningali jɔnjɔn minw ɲɛsinna an ka ɲɛnamaya koo ma, Bibulu be mɔgɔ miliyɔn caaman dɛmɛna duniɲa kuru bɛɛ kɔnɔ k’u jaabiliw sɔrɔ. A bena diya i ye ka kɛ olu dɔ ye wa?\nKa Ala deli, o ye nɛɛma lo ye\nYala Ala b’i ka deliliw lamɛn wa? Walisa k’o ɲiningali jaabi, fɔɔ i k’a faamu Bibulu be min fɔ delili koo la.\nA ci dɔ ma A ci dɔ ma Mun na i ka kan ka taga ɲɛ n’i ka kalan ye?\nfg kalansen 15 ɲɛɛ 30-31\nI be se ka nafa sɔrɔ sɛbɛ nin na cogo min na\nKibaro diiman juman lo?\nAla ye jɔn lo ye?\nYala kibaro diiman nin bɔra Ala yɔrɔ tiɲɛn na wa?\nJɔn lo ye Bibulu Tigi ye?\nMun lo b’a yira an na ko Bibulu bɔra Ala yɔrɔ?\nMun na Yezu sara?\nMun na Ala ye dugukolo dan?\nMɔgɔ saninw be ni jigiya juman lo ye?\nMɔgɔ saninw cogoya be di?\nMun na Ala b’a to kojugu ni tɔɔrɔkow ka kɛ?\nMun na Ala b’a to tɔɔrɔkow ka kɛ?\nI ka denbaya be se ka hɛɛrɛ sɔrɔ cogo di?\nYala Ala be sɔn batoli sifaw bɛɛ lo la wa?\nNafa juman be Bibulu ka sariyaw la?\nI be se k’i magwɛrɛ Ala la cogo di?\nYala Ala be deliliw bɛɛ lamɛn wa?\nMun lo bena diinanw sɔrɔ?\nMun na Ala be ni jɛnkulu tigitigi dɔ ye?\nTexte Options de téléchargement des publications numériques Kibaro Diiman min bɔra Ala yɔrɔ\nAudio Fɛɛn lamɛntaw telesarse cogow Kibaro Diiman min bɔra Ala yɔrɔ\nA ci dɔ ma A ci dɔ ma Kibaro Diiman min bɔra Ala yɔrɔ


<< < Ɛkizɔdi 33 > >>\nYɛnŋɛlɛ làa konɔ kan Moyisi wi yeri ma yo wila kee\n1 Kona, a Yawe Yɛnŋɛlɛ lì si para naa Moyisi wi ni ma yo fɔ: «Yiri na ki laga ŋga ki ni, maa kee mboro naa leele mbele mà yirige wa Ezhipiti tara pe ni; ye kari wa tara nda mìla wugu Abirahamu naa Izaki konaa Zhakɔbu pe kan ma yo mi yaa kari kan pe setirige piile pe yeri ti ni†. 2 Mi yaa na mɛrɛgɛ wi torogo wi keli ye yɛgɛ, mbe Kana tara fɛnnɛ, naa Amɔri cɛnlɛ woolo, naa Hɛti cɛnlɛ woolo, naa Perɛzi cɛnlɛ woolo, naa Hɛvi cɛnlɛ woolo konaa Zhebusi cɛnlɛ woolo pe purɔ mbe pe yirige wa ki tara ti ni. 3 Wi yaa ye yɛgɛ sin mbe kari ye ni wa tara nda ti yɛn ma yin nɔnɔ naa sɛnrɛgɛ ni na fuun† ti ni. Ɛɛn fɔ, mi jate se pinlɛ ye ni mbe kari, nakoma ye yaa kaga kan mbe ye tɔngɔ mbe ye kɔ konɔ, katugu ye yɛn leele mbele pe ma yiri ma je.»\n4 Naa leele pàa kaa ki sɛnŋgbanra ti logo, a pe jatere wì si piri pe na; ki kala na lere wo wa sila wi yɛɛ fere. 5 Ma si yala, Yawe Yɛnŋɛlɛ làa ki konɔ kan Moyisi wi yeri ma yo wigi yo Izirayɛli woolo pe kan fɔ: «Ye yɛn leele mbele pe ma yiri ma je. Na mi ka pinlɛ ye ni sa ye torogo wagati jɛnri ni, pa mi yaa ye tɔngɔ mbe ye kɔ. Ki kala na, ye ye yɛɛ fereyaara ti wɔ, pa kona mi yaa ŋga pye, mi yaa ki jɛn.» 6 Mbege lɛ le Izirayɛli woolo pe yirisanga wi ni wa Horɛbu yanwiga ki na, a pè si pe yɛɛ fereyaara ti yaga, pe woro nari nii.\nFilisaga paraga go ki sɛnrɛ\n7 Kìla pye na paga sa paara yinrɛ cɛnsaga ki kan, Moyisi wi ma paraga go† ki kɔlɔgi ma saa ki kan wa paara yinrɛ cɛnsaga ki puŋgo na, maga lali ki ni, nɛɛ ki yinri filisaga paraga go. Na lere wa kaa jaa mbe Yawe Yɛnŋɛlɛ li yewe kala la ni, wi ma yiri wa paara yinrɛ cɛnsaga ki ni, mbe kari wa filisaga paraga go ki ni. 8 Na Moyisi wi kaa kee wa ki paraga go ki ni sanga ŋa ni, leele pe ni fuun nuŋgba nuŋgba pe ma yiri ma yereyere wa pe paara yinrɛ ti yeyɔnrɔ ti na, naa wele fɔ wi ma saa toro ma ye wa ki ni. 9 Na Moyisi wiga ye wa paraga go ki ni sanga ŋa ni, kambaaga titɔnlɔgɔ yerege ki ma tigi ma yere wa paraga go ki yɔn na. Yawe Yɛnŋɛlɛ li mɛɛ la para Moyisi wi ni. 10 Leele pe ni fuun pe maa kambaaga titɔnlɔgɔ yerege ki yaan kì yere wa paraga go ki yɔn na. Kona pe ni fuun nuŋgba nuŋgba, pe mɛɛ fɔli mali gbɔgɔ wa pe paara yinrɛ yeyɔnrɔ ti na. 11 Yawe Yɛnŋɛlɛ làa pye na para Moyisi wi ni gbɔgɔyi, paa yɛgɛ ŋga na lere maa para wi wɔnlɔ ni we. Ko puŋgo na Moyisi wi mɛɛ sɔngɔrɔ ma kari wa paara yinrɛ cɛnsaga ki ni†. Ɛɛn fɔ, lefɔnŋɔ ŋa wìla pye wi tunmbyee, Nuni pinambyɔ Zhozuwe we, wo ma koro wa paraga go ki ni.\nMoyisi wìla Yawe Yɛnŋɛlɛ li yɛnri li pinlɛ pe ni\n12 Kona, a Moyisi wì si Yawe Yɛnŋɛlɛ li pye fɔ: «Logo na yeri we Fɔ. Màa ki konɔ kan na yeri ma yo mbaa ki leele mbele pe yɛgɛ sinni. Ɛɛn fɔ, lere ŋa ma yaa taga na na wila na sari, mɛɛ si wo naga na na. Ma si yala, màa ki yo na kan ma yo màla wɔ ma yɛɛ kan, ma ti a na kala lɔ̀ɔn ndanla. 13 Ma yɛɛ yaga, na kaa pye kaselege, na kala lɔɔn ndanla, ŋga ma yɛn na sɔnri ma ti mbege jɛn; pa kona mi yaa ma jɛn jɛŋgɛ, na kala li yaa ma ndanla naa jɛŋgɛ. Maa ki jate fun fɔ ki leele mbele pe yɛn ma woolo.»\n14 A Yɛnŋɛlɛ lì suu yɔn sogo ma yo fɔ: «Mi jate mi yaa sɔɔn torogo konaa mbaa ma go singi.»\n15 A Moyisi wì sho naa fɔ: «Na kaa pye mboro jate ma se sa we torogo, maga ka we pye we yiri laga ki laga ŋga ki ni. 16 Na mɛɛ sa we torogo, pe yaa ki jɛn mɛlɛ mbe yo mi naa ma woolo pe ni, we kala li yɛn mɔɔ ndanla? Kaawɔ ma sa we torogo ko ki yaa ki naga fɔ we yɛn we yɛ tara woolo sanmbala pe ni.»\n17 Kona, a Yawe Yɛnŋɛlɛ lì si Moyisi wi yɔn sogo ma yo fɔ: «Ŋga mà yɛnri mi yaa ko fun ki pye, katugu ma kala lìlan ndanla, a mɔ̀ɔ wɔ.»\n18 A Moyisi wì sho naa fɔ: «Ki yaga mɔɔ gbɔgɔwɔ pi naga na na.»\n19 Kona, a Yɛnŋɛlɛ lì sho naa fɔ: «Mi yaa toro ma yɛgɛ sɔgɔwɔ, mbanla kajɛŋgɛ pyege ki ni fuun ki naga ma na, mbege yari ma yɛgɛ sɔgɔwɔ yɛgɛ ŋga na mi yɛn. Mi yaa lere ŋa yinriwɛ ta, mi yaa wo yinriwɛ ta. Lere ŋa yuŋgbɔgɔrɔ yaa pye na na, wo yuŋgbɔgɔrɔ yaa pye na na†.» 20 A lì sho naa fɔ: «Ma se ya mbanla yɛgɛ ki yan, katugu lewee se ya mbanla yɛgɛ ki yan, mbe koro yinwege na.»\n21 A Yawe Yɛnŋɛlɛ lì sho naa fɔ: «Laga ka yɛn na na tanla tɔɔn, walaga yi, pan ma yere laga ki na. 22 Na mi kaa toro mbaa na gbɔgɔwɔ pi nari sanga ŋa ni, mi yaa ma le wa ki walaga ki wege ki ni, mbɔɔn tɔn na kɛɛ ki ni fɔ mbe sa toro mbe kɔ. 23 Ko puŋgo na, mi yaa na kɛɛ ki laga ma na, kona ma mbe ya mbanla pɔgɔlɔ ke yan; katugu lere se ya mbanla yɛgɛ ki yan.»


Mat 1 | AKKDC08 Bible | YouVersion\n1Yezu Krista buruju filɛ nin ye. A buruju bɔra Dawuda la, Dawuda buruju bɔra Ibrayima la. 2Ibrayima tun ye Isiyaka facɛ ye. Isiyaka tun ye Yakuba facɛ ye. Yakuba tun ye Zuda n'a balimaw facɛ ye. 3Zuda tun ye Pɛrɛti ni Zara sɔrɔ ni Tamari ye. Pɛrɛti tun ye Ɛsirɔn facɛ ye. Ɛsirɔn tun ye Aramu facɛ ye. 4Aramu tun ye Aminadabu facɛ ye. Aminadabu tun ye Naasɔn facɛ ye. Naasɔn tun ye Salimɔn facɛ ye. 5Salimɔn tun ye Boozi sɔrɔ ni Araabu ye. Boozi tun ye Zobɛdi sɔrɔ ni Uruti ye. Zobɛdi tun ye Zese facɛ ye. 6Zese tun ye masacɛ Dawuda facɛ ye. Dawuda tun ye Solomani facɛ ye. Solomani bamuso tun ye Uri ka muso ye. 7Solomani tun ye Orobowamu facɛ ye. Orobowamu tun ye Abiya facɛ ye. Abiya tun ye Aza facɛ ye. 8Aza tun ye Zozafati facɛ ye. Zozafati tun ye Zoramu facɛ ye. Zoramu tun ye Oziyasi facɛ ye. 9Oziyasi tun ye Zowatan facɛ ye. Zowatan tun ye Akazi facɛ ye. Akazi tun ye Ezekiyasi facɛ ye. 10Ezekiyasi tun ye Manase facɛ ye. Manase tun ye Amɔn facɛ ye. Amɔn tun ye Zoziyasi facɛ ye. 11#Mas 2nan 24.14-15; Lok 2nan 36.10; Zer 27.20 Zoziyasi tun ye Zekoniyasi n'a balimaw facɛ ye. Zekoniyasi ka tile la, Babilɔnikaw ye see sɔrɔ u kan, u ye u cɛ ka taga u kɛ jɔɔnw ye Babilɔni. 12U bɔnin kɔ jɔnya la Babilɔni, Zekoniyasi ye Salatiyɛli wolo. Salatiyɛli fana ye Zorobabɛli wolo. 13Zorobabɛli fana ye Abiyudi wolo. Abiyudi fana ye Eliyakimu wolo. Eliyakimu fana ye Azɔri wolo. 14Azɔri fana ye Sadɔki wolo. Sadɔki fana ye Akimu wolo. Akimu fana ye Eliyudi wolo. 15Eliyudi fana ye Eleyazari wolo. Eleyazari fana ye Matan wolo. Matan fana ye Yakuba wolo. 16Yakuba fana ye Yusufu wolo. Yusufu ye Mariyamu furu. Mɔgɔw be Yezu min wele ko Krista, Mariyamu ye ale bamuso ye.\n17K'a ta Ibrayima ma ka n'a bila Dawuda la, faa tan ni naani be olu cɛ. K'a ta Dawuda ma ka n'a bila u taawaati ma jɔnya la, faa tan ni naani be o waati cɛ. K'a ta jɔnya waati ma Babilɔni ka n'a bila Krista la, faa tan ni naani fana be o waati cɛ.\nYezu Krista woloko\n18 # Luka 1.27 Yezu Krista wolola cogo min na, o filɛ. A bamuso tɔgɔ tun ko Mariyamu, a maminɛnin tun be Yusufu ye. Sanni u ka furu, o y'a sɔrɔ Mariyamu ye kɔnɔ ta Nii Senuman barika la. 19Yusufu tun ye mɔgɔɲuman ye minkɛ, a tun t'a fɛ ka Mariyamu tɔgɔ cɛn mɔgɔw ɲana. O la, a ye ŋaniya ta ko a bena ban Mariyamu na dogo la. 20K'a to o miiriya la, Matigi ka mɛlɛkɛ dɔ y'a yɛrɛ yira a la siko la k'a fɔ a ye ko: «Dawuda deen Yusufu, i kana siran ka Mariyamu furu, bari a ye kɔnɔ ta Nii Senuman barika la. 21#Luka 1.31 A bena dencɛ wolo, i k'a tɔgɔ la ko Yezu, bari ale lo ben'a ka mɔgɔw kisi u ka hakɛw ma.» 22O koow bɛɛ kɛra ten janko kira tun ye Matigi ka kuma min fɔ, o ka dafa. A tun y'a fɔ ko: 23#Eza 7.14 «Sunguru kɛnɛkɛnɛ dɔ bena kɔnɔ ta ka dencɛ wolo. O deen nin tɔgɔ bena la ko Emanuwɛli, o kɔrɔ ko Ala b'an cɛma.» 24Yusufu kununna tuma min na, Matigi ka mɛlɛkɛ tun ye min fɔ a ye, a y'o kɛ. A ye Mariyamu furu siri. 25#Luka 2.21 Nga, u ma jɛn fɔɔ Mariyamu nana jigi dencɛ la. Yusufu ye o deen nin tɔgɔ la ko Yezu.\nLa Bible en Jula © Alliance Biblique du Burkina Faso, 2007.\nLearn More About ALA KA KUMA


Eze 26 AKKDC08 - Jɔnya saan tan ni kelennan kalo tile - Bible Search\nEze 25 Eze 27\nKirayakuma, Tiri kama\n1- Jɔnya saan tan ni kelennan kalo tile fɔlɔ loon, Masaba kumana ne fɛ ko: 2«Adamaden, Tirikaw y'a fɔ Zeruzalɛmu koo la ko: ‹Aha! Mɔgɔ bɛɛ tun be tɛmɛna dugu min na, o cɛnna! Anw le ben'a nɔɔ ta. An bena nafoloba sɔrɔ, Zeruzalɛmu cɛnna.› 3O kama, ne Matigi, Masaba ko: Tiri dugu, ne bena na i kama. Ne ben'a kɛ siya caaman be wili i kama i n'a fɔ kɔgɔji jikuruw be wili cogo min na. 4Olu bena Tiri laminikogow cɛn k'a sangasojanw ci. Ne ben'a buguri bɛɛ furan ka bɔ yen fɔɔ ka se fara ma. 5A bena kɛ mɔnikɛlaw ka jɔɔ layɔrɔ ye kɔgɔji daa la. Ne Matigi, Masaba le y'o fɔ. Siya wɛrɛw ben'a kɔnɔnafɛnw minɛ. 6Tiri gɛrɛfɛdugu minw be kongo kɔnɔ, olu kɔnɔ mɔgɔw bena faga ni murujan ye. O tuma na, u ben'a lɔn ko ne ye Masaba le ye.\n7«Ne Matigi, Masaba ko: Babilɔni masacɛ Nabukodonozɔri, o min ye masacɛw ka masacɛ ye, ne ben'a kɛ ale be na Tiri kama ka bɔ kɔgɔdugu ɲafan fɛ ni soow, ni kɛlɛkɛwotorow, ni sotigiw, ani kɛlɛden caaman ye. 8A bena Tiri gɛrɛfɛduguw kɔnɔ mɔgɔw faga ni murujan ye. O kɔ, a ka kɛlɛdenw bena dogoyɔrɔ labɛn, ka kɛlɛkɛyɔrɔw lɔ i kama, ka nigɛkunbɛnnanw wili i kama. 9U bena aw ka kogow gosi n'u ka kogocimansinw ye k'aw ka sangasow ci n'u ka jendew ye. 10U ka soow bena caya fɔɔ ka gwangwan wili k'i datugu. Sotigiw ni wotorow dontɔ i kɔnɔ, o mankan bena kogow yɛrɛyɛrɛ. U bena don ni dugu donda ye i n'a fɔ dugu min laminikogo sɔgɔra. 11U ka soow bena i bɔlɔnw bɛɛ dɔndɔn. U bena i ka mɔgɔw faga ni murujan ye. U bena i ka tutunan barikamanw ben duguma.i 12U bena i ka nafolo bɛɛ cɛ k'i laminikogo n'i ka dakamanasow ci. U bena i ka kabakuruw n'i ka lɔgɔw, an'i ka buguriw cɛ k'o fili kɔgɔji la. 13- Ne ben'a kɛ dɔnkiliw te la i kɔnɔ tugu, gɔni fɔkan tena mɛn i kɔnɔ tugu. 14Ne bena i kɛ farakuru ye, i bena kɛ mɔnikɛlaw ka jɔɔ layɔrɔ ye. I tena lɔ tugu bari ne Masaba kumana. Ne Matigi, Masaba le ko ten.\n15«Ayiwa, ne Matigi, Masaba b'a fɔ Tirikaw ye ko: Ni mɔgɔ mandimininw be ŋunanna, ni mɔgɔw be fagara i kɔnɔ tuma min na, jii cɛma dugukolow tena yɛrɛyɛrɛ i benkan kosɔn wa? 16- Kɔgɔjida la masacɛw bɛɛ bena jigi ka bɔ u ka masasigilanw kan k'u ka delekebabaw bɔ u kaan na k'u ka fani kaan sɔgɔninw bɔ. Siranya bena u minɛ. U bena sigi duguma, ka to ka yɛrɛyɛrɛ. U bena kabakoya i koo la. 17U bena dusukasidɔnkili la i koo la ko:\n‹E min kɔnɔ mɔgɔw tun bɔra jida maraw la,\nn'i tɔgɔ bɔnin tun lo, a kɛra di i tununa?\nE n'i kɔnɔ mɔgɔw fanga tun ka bon\nkɔgɔji kan taama na.\nI tun be siranya bila mɔgɔw la yɔrɔ bɛɛ.\n18Sisan, jii cɛma dugukolow yɛrɛyɛrɛla\ni halakilon na,\nkɔgɔji cɛma dugukolow kan mɔgɔw\njaa tigɛnin lo i benko kama.›\n19«Ne Matigi, Masaba ko: Ni ne y'i kɛ dugulakolon ye, k'i kɛ i n'a fɔ mɔgɔ te dugu min kɔnɔ, ni ne y'a kɛ kɔgɔji be wili k'i datugu ni jii caaman ye k'i tunu tuma min na, 20o tuma na, ne bena i fili lahara, fɔlɔfɔlɔ mɔgɔw cɛma. Ne bena i bila fɔɔ dugukolo jukɔrɔ, o yɔrɔ min be i n'a fɔ tomo tuma bɛɛ, lahara mɔgɔw cɛma. Mɔgɔ si tena sigi i kɔnɔ tugu. Ne bena boɲa la diɲɛ kan. 21- Ne bena i kɛ siranyafɛn ye. I bena halaki pewu. Mɔgɔw bena i yɔrɔ ɲini, nga i tena ye tugu abada. Ne Matigi, Masaba le ko ten.»


Kor fɔlɔ 12 AKKDC08 - N balimaw, Nii Senuman ye see - Bible Search\nKor fɔlɔ 11 Kor fɔlɔ 13\nKor fɔlɔ 12\nNii Senuman be see min di\n1N balimaw, Nii Senuman ye see minw di mɔgɔw ma, ne t'a fɛ aw ka kɛ kolɔnbaliw ye olu faan fɛ. 2Aw y'a lɔn ko aw tun te Ala lɔn tuma min na, aw tun be tugura joow kɔ dɔrɔn minw te se ka kuma yɛrɛ. 3O le y'a to ne b'a fɔ aw ye ko mɔgɔ si te se k'a fɔ Ala ka Nii barika la ko: «Yezu danganin lo,» ani mɔgɔ si te se k'a fɔ fana ko: «Yezu ye Matigi ye» n'o ma kɛ Nii Senuman barika la.\n4See sifa caaman be yen, nga Nii Senuman kelen le b'o di. 5Baara sifa caaman fana be yen, nga Kuntigi kelen le b'o la. 6Koo kɛcogo caaman be yen, nga ale Ala kelen lo b'o bɛɛ kɛcogo di bɛɛ ma. 7Nii Senuman be seko di mɔgɔ kelen kelen bɛɛ ma, mɔgɔ bɛɛ ka makoɲa kama. 8Nii Senuman ye see di dɔ ma ka kuma ni hakilitigiya ye, ka see di dɔ wɛrɛ ma ka koo fɔ ni lɔnniya ye. 9O Nii Senuman nin ye jigi di dɔ ma, ka banabagatɔw kɛnɛyali see di dɔ wɛrɛ ma. 10A ye kabako kɛ see di dɔ ma, ka dɔ wɛrɛ kɛ kira ye, ani ka see di dɔ ma a ka se ka Nii Senuman ka kɛwali faranfasi ka bɔ jinaw ta la. A ye see di dɔ ma ka kaan wɛrɛw fɔ, ka see di dɔ wɛrɛ ma k'o kɔrɔ fɔ. 11- Nga Nii Senuman kelen le b'o koo bɛɛ kɛ see di mɔgɔ kelen kelen bɛɛ ma ka kɛɲɛ n'a yɛrɛ sago ye.\nFarikolo ye kelen ye nga yɔrɔ caaman b'a la\n12- Yɔrɔ caaman be mɔgɔ farikolo la, o bɛɛ n'a ta, u bɛɛ lajɛnnin le ye farikolo kelen ye, hali u n'u caya bɛɛ. Krista be o cogo la fana, 13bari an bɛɛ batizera Nii Senuman kelen le barika la, an ka se ka kɛ farikolo kelen ye, k'a ta zuwifu ma wo, walima siya wɛrɛ, jɔɔn, walima hɔrɔn, o Nii Senuman kelen lo be an bɛɛ la.\n14Farikolo yɔrɔw ka ca, yɔrɔ kelen dama tɛ. 15Ni seen tun y'a fɔ ko ale te bolo ye, o la, ko ale te farikolo yɔrɔ dɔ ye, o be se k'a niin bɔ farikoloya la wa? 16Ni tulo tun y'a fɔ ko ale tɛ ɲaa ye, o la, k'ale te farikolo yɔrɔ dɔ ye, o be se k'a niin bɔ farikoloya la wa? 17Ni farikolo bɛɛ tun ye ɲaa ye, a tun bena to ka mɛnni kɛ cogo di? Walima n'a bɛɛ tun ye tulo ye, a tun bena kasa mɛn cogo di? 18Nga Ala ye farikolo yɔrɔ kelen kelen bɛɛ sigi a la, ka kɛɲɛ n'a yɛrɛ sago ye. 19Ni mɔgɔ farikolo tun kɛra yɔrɔ kelen ye, a tun te na kɛ fɛɛn dafanin ye. 20Yɔrɔ caaman be farikolo la, nga farikolo kelen lo.\n21Ɲaa te se k'a fɔ bolo ye k'ale mako te bolo la, ani kungolo fana te se k'a fɔ seenw ye k'ale mako te olu la. 22Nga farikolo yɔrɔ minw be jati k'u ka dɔgɔ, olu le koo ka gwɛlɛ fana. 23Farikolo yɔrɔ minw te foyi ye, an be olu le jati kosɔbɛ. Minw koo yɛrɛ te se ka fɔ, an be olu minɛ ni cogoɲuman ye kosɔbɛ, 24k'a sɔrɔ boɲa ka kan ka la minw kan, olu t'a sɔrɔ. Ala ye farikolo dilan ka boɲa di a yɔrɔw ma minw man kan n'a ye, 25waasa farali kana sɔrɔ farikolo la, nga farikolo yɔrɔ kelen kelen bɛɛ ka janto ɲɔgɔn na. 26Ni farikolo yɔrɔ dɔ be tɔɔrɔla, tɔɔ nunu fana be tɔɔrɔ n'a ye. Ni kelen ye boɲa sɔrɔ, tɔw fana be jɛn n'a ye ka nisɔndiya.\n27Aw kɛra Krista farikolo ye, aw y'a farikolo yɔrɔw ye, kelen kelen bɛɛ n'a ta. 28- Ala ye mɔgɔ minw sigi a ka jama cɛma, o ye nunu ye: a fɔlɔ, cidenw, a filanan, kiraw, a sabanan, karamɔgɔw, o kɔ, kabako kɛli see dira minw ma, ani banabagatɔw kɛnɛyali, ni mɔgɔ dɛmɛli, ni ɲamɔgɔya, ani see dira minw ma ka kaan wɛrɛw fɔ. 29Mɔgɔ bɛɛ le ye cidenw ye wa? U bɛɛ le ye kiraw ye wa? U bɛɛ le ye karamɔgɔw ye wa? Walima u bɛɛ le be se ka kabakow kɛ wa? 30U bɛɛ le be se ka banabagatɔw kɛnɛya wa? U bɛɛ le be se ka kuma kaan wɛrɛw la wa? Walima u bɛɛ le be se k'o kaan wɛrɛw kɔrɔ fɔ wa?\n31Ala ka seko minw ka fisa, aw k'o ɲini. Sisan, ne bena sira dɔ yira aw la min ka fisa.


Bibulu ka maanaw: Cɛdennin Samuyɛli - Jehova Seerew ka ɛntɛrɛnɛti yɔrɔ daganin\nCƐDENNIN nin cɛ ka ɲi dɛ! A tɔgɔ ko Samuyɛli. Cɛɛ min y’a bolo la Samuyɛli kuun kan, ale tɔgɔ ko Eli, Israɛl ka sarakalasebagaw kuntigi lo. Samuyɛli facɛ Ɛlikana n’a bamuso Anɛ (Annɛ) lo b’a kɔfɛ. U nana a di Eli ma.\nSamuyɛli sanda tun tɛ tɛmɛ naani wala duuru ɲɔgɔn kan. Nka, a bena to Jehova ka fanibugu kɔnɔ ni Eli ni sarakalasebaga tɔɔw ye. Mun na Ɛlikana ni Anɛ sɔnna ka nin denfitinin ɲɔgɔn di ka baara kɛ Jehova ye a ka fanibugu kɔnɔ? An k’o lajɛ.\nSaan damanin ka kɔn o ɲɛ, Anɛ dusu tun man di fewu. A tun tɛ se ka deen wolo ani deen koo tun gwannin b’a la. O kama, k’a to Jehova ka fanibugu kɔnɔ, a ye delili kɛ ko: ‘E Jehova, i hakili to ne la! N’i sɔnna ka dencɛ di ne ma, ne bena a kɔsegi i ma a ka baara kɛ i ye a sii bɛɛ la.’\nJehova ye Anɛ ka delili minɛ ani kalo damanin o kɔ, Anɛ ye kɔnɔ ta ka Samuyɛli wolo. Anɛ ka cɛdennin koo ka di a ye, ani a y’a daminɛ k’a kalan Jehova koo la kabi a fitininman. A y’a fɔ a cɛɛ ye ko: ‘Samuyɛli daa mana bɔ siin na, ne bena taga a di a ka baara kɛ Jehova ye a ka fanibugu kɔnɔ.’\nAnɛ ni Ɛlikana be o lo kɛra jaa nin kan. A fana diyara Samuyɛli ye ka baara kɛ Jehova ye a ka fanibugu kɔnɔ sabu a wolobagaw y’a kolo ka ɲɛ. Saan o saan, Anɛ ni Ɛlikana tun be na Jehova bato a ka fanibugu kɔnɔ ani k’u dencɛ filɛ. Ani saan o saan, Anɛ tun be forokiya dɔ dilan ka n’a di a dencɛ ma.\nSaan caaman tɛmɛna ka Samuyɛli to baara la Jehova ka fanibugu kɔnɔ. A koo diyara Jehova ni jama ye. Nka sarakalasebagaw kuntigi Eli ka dencɛw Ofini ni Fineyasi (Pinasi) tun ye mɔgɔkolonw ye. U tun be koo jugu caaman kɛ ani ka mɔgɔw lasun ka Jehova kaan bila fana. Eli tun ka kan k’u bɔ sarakalasebagaya la, nka a m’o kɛ.\nCɛdennin Samuyɛli ɲɛɛ tun be koo kolon minw na fanibugu kɔnɔ, a m’a to o si k’a bali ka baara kɛ Jehova ye. Nka komi mɔgɔ caaman tun tɛ Jehova kanu sɔbɛ la, Jehova ye wagati jan kɛ n’a ma kuma adamaden si fɛ. Nka tuma min na Samuyɛli kɔrɔbayara dɔɔni, a filɛ koo min kɛra:\nKa Samuyɛli to sinɔgɔ la fanibugu kɔnɔ, kumakan dɔ y’a lakunu. A y’o kumakan jaabi ko: “Naamu.” Ani, a bolila ka taga Eli fɛ k’a fɔ a ye ko: “Ne nana, bari e ye ne wele.”\nNka Eli y’a jaabi ko: “Ne ma i wele, kɔsegi ka taga la.” O la, Samuyɛli kɔsegira ka taga la.\nSamuyɛli ye welekan mɛn tugun ko: ‘Samuyɛli!’ Samuyɛli wulila ka boli ka taga Eli fɛ tugun k’a fɔ a ye ko: “Ne nana, bari e ye ne wele.” Nka Eli y’a jaabi ko: “N deen, ne ma i wele, kɔsegi ka taga la.” Samuyɛli kɔsegira ka taga la.\nSamuyɛli ye welekan mɛn siɲɛ sabanan na ko: ‘Samuyɛli!’ A bolila ka taga Eli fɛ k’a fɔ a ye ko: ‘Sisan kɔni, i ye ne wele tiɲɛn na.’ Eli y’a faamu sisan ko Jehova lo tun be Samuyɛli welela. O kama, a y’a fɔ a ye ko: ‘Taga la, n’a y’i wele, i k’a fɔ ko: “Jehova, kuma, i ka jɔncɛ be mɛnni kɛra.” ’\nSamuyɛli y’o lo kɛ tuma min na Jehova y’a wele tugun. Jehova y’a fɔ Samuyɛli ye ko a bena Eli n’a dencɛw ɲangi. O kɔ, Ofini ni Fineyasi sara Filisitikaw kɛlɛtɔ. Eli y’o mɛn minkɛ, a bɔra ka ben k’a kaan kari ani ka sa fana. O cogo la Jehova ka kuma kɛra tiɲɛn ye.\nSamuyɛli kɔrɔbayara ani ale lo kɛra Israɛl ka kititigɛla laban ye. A kɔrɔla tuma min na, jama y’a fɔ a ye ko: ‘I ka masacɛ dɔ sugandi k’a sigi an kun na.’ O koo ma diya Samuyɛli ye sabu Jehova lo tun ye u ka masacɛ ye. Nka, Jehova y’a fɔ a ye ko a ka jama lamɛn.\n1 Samuyɛli 1:1-28; 2:11-36; 4:16-18; 8:4-9.\nCɛdennin min be jaa nin kan, a tɔgɔ ko di, ani mɔgɔ tɔɔw nunu ye jɔn lo ye?\nLoon dɔ la, ka Anɛ to Jehova ka fanibugu kɔnɔ a ye delili juman lo kɛ, ani Jehova y’a ka delili jaabi cogo di?\nTuma min na u tagara Samuyɛli di a ka baara kɛ Jehova ka fanibugu kɔnɔ a saan joli tun lo, ani a baa tun be mun lo kɛ a ye saan o saan?\nEli dencɛw tɔgɔw ko di, ani u tun ye mɔgɔ sifa jumanw lo ye?\nJehova ye Samuyɛli weele cogo di, ani a ye mun lo fɔ a ye?\nSamuyɛli kɔrɔbayara tuma min na baara juman lo kalifara a ma, ani mun lo kɛra tuma min na a kɔrɔla?\nAn ka 1 Samuyɛli 1:1-28 kalan.\nƐlikana ye ɲɛyirali ɲuman juman di gwatigiw ma tiɲɛn batoli ɲɛminɛni koo la? (1 Sam. 1:3, 21; Mat. 6:33; Fil. 1:10)\nAnɛ ye dusukasiko dɔ ɲɛnabɔ cogo min na, an be kalan juman sɔrɔ o la? (1 Sam. 1:10, 11; Zab. 55:22; Ɔrɔm. 12:12)\nAn ka 1 Samuyɛli 2:11-36 kalan.\nCogo juman na Eli y’a dencɛw bonya ka tɛmɛ Jehova kan, ani cogo di o ye lasɔmini ye an fɛ? (1 Sam. 2:22-24, 27, 29; Det. 21:18-21; Mat. 10:36, 37)\nAn ka 1 Samuyɛli 4:16-18 kalan.\nEli ye kibaruya jugu naani juman lo mɛn ka bɔ kɛlɛyɔrɔ la, ani u ye mun lo kɛ a la?\nAn ka 1 Samuyɛli 8:4-9 kalan.\nIsraɛl ye Jehova dusu kasi kosɔbɛ cogo di, ani an be se k’a yira cogo di bi ko an sɔnna a ka Masaya ma? (1 Sam. 8:5, 7; Zan 17:16; Zaki 4:4)\nCogo juman na i be se ka Samuyɛli ladegi ani ka koo ɲuman kɛ hali ni mɔgɔ tɔɔw be koo jugu kɛra?\nSamuyɛli “tun be boɲana ka taga” Jehova ɲɛɛ kɔrɔ\nMun na Samuyɛli ka denmisɛnya ma kɛ i n’a fɔ tɔɔw ta? Mun lo y’a dɛmɛ a ka limaniya ye barika sɔrɔ tuma min na a tun be Ala ka fanibugu kɔnɔ?\nA ci dɔ ma A ci dɔ ma Maana 55nan: Cɛdennin Samuyɛli


Bibulu ka maanaw: Ala be Ezekiyasi dɛmɛ - Jehova Seerew ka ɛntɛrɛnɛti yɔrɔ daganin\nI B’A lɔn fɛɛn min kama cɛɛ nin be Jehova delila wa? Mun na a ye lɛtɛrɛw fɛnsɛn Jehova ka sarakabɔlan ɲɛfɛ? Cɛɛ nin tɔgɔ ko Ezekiyasi. Israɛl siya fila minw be worodugu fan fɛ, olu ka masacɛ lo. A dusu kasinin lo kosɔbɛ. I b’a lɔn fɛɛn min kama wa?\nA dusu kasinin lo sabu Asirikaw nana a ka jamana kɛlɛ yɔrɔ. A b’a lɔn ko u ye saheli siya tan halaki ka ban ani Jehova m’o siya tan dɛmɛ sabu u ka kojugukɛ tun ka ca.\nAsiri masacɛ ye lɛtɛrɛw ci Ezekiyasi ma. A ye o lɛtɛrɛw lo fɛnsɛn Ala ɲɛɛ kɔrɔ. O lɛtɛrɛw kɔnɔ, Asiri masacɛ ye Jehova dɔgɔya, ani a tun b’a fɛ Ezekiyasi k’a yɛrɛ don ale bolo. O lo kama Ezekiyasi be delili kɛra ko: ‘Jehova, an bɔsi Asiri masacɛ bolo janko siyaw bɛɛ k’a lɔn ko ele kelenpe lo ye Ala ye.’ Yala Jehova y’a lamɛn wa?\nEzekiyasi tun ye masacɛ ɲuman ye. A tun tɛ kelen ye ni siya tan ka masacɛ juguw ye. A tun be dan na fana n’a faa masacɛ jugu Akazi ye. A tun b’a janto ka Ala ka sariyaw bɛɛ labato. O lo kama, Ezekiyasi tilara delili la tuma min na, kira Ezayi ye Jehova ka kuma lase a ma ko: ‘Asiri masacɛ tɛna don yan, a tɛna don Zeruzalɛmu dugu kɔnɔ. A ka kɛlɛden si tɛna gwɛrɛ a la. U tɛna biɲɛ si bon yan.’\nJaa filɛ. I ɲɛɛ be kɛlɛden minw suuw la, jɔn lo? Asirikaw lo. Jehova ye Ezekiyasi dɛmɛ a kɛtɔ k’a ka mɛlɛkɛ ci ka na Asirikaw ka kɛlɛden 185 000 faga suu kelen kɔnɔ. O kama Asiri masacɛ wulila ka kɔsegi a ka jamana na.\nSiya fila ka masaya kisira. A kɔnɔ mɔgɔw tora hɛɛrɛ la wagati dɔ kɔnɔ. O kɔ Ezekiyasi sara, a dencɛ Manase sigira masaya la a nɔɔ na. Manase n’a dencɛ Amɔn min tugura a kɔ, u fila bɛɛ tun ye masacɛ juguw ye. O kɛra sababu ye fariyakow donna jamana kɔnɔ tugun. Amɔn ka baaradenw y’a faga ani a dencɛ Zoziyasi sigira masaya la a nɔɔ na Israɛl siya fila kun na.\n2 Masacɛw 18:1-36; 19:1-37; 21:1-25.\nCɛɛ min be jaa nin kan, jɔn lo, ani mun na a dusu kasinin lo?\nEzekiyasi ye lɛtɛrɛ minw fɛnsɛn Ala ɲɛɛ kɔrɔ, jɔn lo y’u ci a ma ani mun na a be delili kɛra?\nEzekiyasi tun ye masacɛ sifa juman ye, ani Jehova tɛmɛna kira Ezayi fɛ ka kuma jumanw lase a ma?\nI ko i ɲɛɛ b’a la jaa nin kan, Jehova ka mɛlɛkɛ ye mun lo kɛ Asirikaw la?\nIsraɛl siya fila ka masaya mɔgɔw tora hɛɛrɛ la wagati dɔ kɔnɔ, nka mun lo kɛra Ezekiyasi sanin kɔ?\nAn ka 2 Masacɛw 18:1-36 kalan.\nAsiri kɛlɛmasa Rabsake y’a ɲini ka Israɛldenw ka limaniya nagasi cogo di? (2 Mas. 18:19, 21; Ɛkiz. 5:2; Zab. 64:4)\nJehova Seerew be Ezekiyasi ladegi cogo di ni mɔgɔw b’u kɛlɛ? (2 Mas. 18:36; Zab. 39:2; Tal. 26:4; 2 Tim. 2:24)\nAn ka 2 Masacɛw 19:1-37 kalan.\nBi, Jehova sagokɛlaw be Ezekiyasi ladegi cogo di tɔɔrɔ wagati la? (2 Mas. 19:1, 2; Tal. 3:5, 6; Eburuw 10:24, 25; Zaki 5:14, 15)\nSenakeribu ma see sɔrɔ koo saba juman na, ani ka kɛɲɛ ni kiraya kumaw ye, Senakeribu tun ye jɔn lo tagamasiɲɛ ye? (2 Mas. 19:32, 35, 37; Yir. 20:2, 3)\nAn ka 2 Masacɛw 21:1-6, 16 kalan.\nMun na an be se k’a fɔ ko Manase ɲɔgɔn masacɛ jugu ma sɔrɔ Zeruzalɛmu kɔnɔ? (2 Til. Kib. 33:4-6, 9)


‘Ne le ye sira, ni tiɲɛn, ani ɲɛnamaya ye.’ (Zan 14) | Yezu ka ɲɛnamaya\nA KALAN KAAN NIN NA Afrikaans Albanais Allemand Alur Amharique Anglais Arabe Arménien Aymara Azéri Azéri (cyrillique) Baoulé Bassa (cameroun) Batak (Karo) Batak Toba Bicol Birman Boulou Bulgare Cambodgien Catalan Cebuano Chichewa Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Cibemba Coréen Creole de Maurice Creole seychelles Croate Créole haïtien Dangme Danois Drehu Efik Espagnole Estonien Ewé Fidjien Finnois Fon Français Ga Georgien Goun Grec Guarani Gujarati Hiligaynon Hongrois Hébreu Igbo Iloko Indonésien Isoko Italien Japonais Javanais Jula Kabye Kazakh Kazakh (Arabe) Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Kwanyama Lingala Lituanien Lomwe Luganda Luo Luvale Macédonien Makua Malagach Malay Malayalam Maltais Maya Moore Ndau Ndébélé Ndébélé(Zimbabwe) Norvégien Nyaneka Nyungwe Néerlandais Népali Oromo Ossete Otetela Ourdou Ouzbek Ouzbek (romain) Pangasinan Papiamento (curaçao) Persan Pidgin nigérian Pidgin salomonien Polonais Portugais Quechua (Ancash) Quechua (Ayacucho) Quechua (Bolivie) Quechua (Cuzco) Romain Russe Samoan Sango Sena Sepedi Serbe Serbe (romain) Shona Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Tagalog Tahitien Tajiki Tatar Tcheque Thaï Tigrinya Tok pisin Tshiluba Tshwa Turc Turkmene Tuvaluan Twi Tzotzil Télougou Ukrainien Umbundu Uruund Vietnamien Wallis Waray-Waray Yoruba Zapotec (de l'isthme) Zoulou tamoul tchouvache\nYEZU BE TAGARA YƆRƆ LABƐN\nA KO A BENA DƐMƐBAGA CI A KA KALANDENW MA\nFAA KA BON NI YEZU YE\nDumuni kɛnin kɔ, Yezu n’a ka cidenw bele be sangaso kɔnɔ. A y’u jija ko: “Aw hakili kana ɲagami. Aw lara Ala la, aw ye la ne fana na.”—Zan 13:36; 14:1.\nYezu y’a fɔ a ka ciden kantigiw ye fɛɛn min kama u hakili man kan ka ɲagami a ka saya kosɔn. A ko: “Boon caaman be n Faa ka luu kɔnɔ, . . . Ni n tagar’a labɛn ka ban, n bena kɔsegi ka n’aw ta ka taga n’aw ye, janko ne be yɔrɔ min na, aw fana ka kɛ yen.” Nka, Yezu ka cidenw m’a faamu ko Yezu kaan be sankolo lo ma. O kosɔn, Toma y’a ɲininga ko: “Matigi, an t’i taayɔrɔ lɔn, an fana bena kɛ di k’a sira lɔn?”—Zan 14:2-5.\nYezu y’a jaabi ko: “Ne le ye sira, ni tiɲɛ, ani nii dibaga ye.” Minw be sɔn Yezu n’a ka kalanw ma ani u b’a ladegi, olu dɔrɔn lo bena don sankolola Faa ka boon kɔnɔ. Yezu ko: “Mɔgɔ si te se n Faa fɛ ni ne sababu tɛ.”—Zan 14:6.\nFilipu ye mɛnni kɛ koɲuman ani ye Yezu ɲininga ko: “I Faa yira an na, o b’an wasa.” Musa, Eli ani Ezayi ye yeli minw sɔrɔ Ala koo la, n’a sɔrɔ Filipu b’a fɛ k’o ɲɔgɔn dɔ sɔrɔ. Nka, Yezu ka cidenw be ni fɛɛn dɔ ye min ka fisa n’o yelifɛnw ye. Yezu y’o lo yira ka gwɛ ko: “Ne be n’aw ye kabini tumajan, o bɛɛ n’a ta, e ma ne lɔn wa Filipu? Ni mɔgɔ min ɲaa lara ne kan, o tigi ye n Faa fana ye.” Yezu ye Faa ka koo kɛcogo yira cogo dafanin na. O la, ka ɲɛnamaya kɛ ni Yezu ye ani k’a ka koo kɛcogo kɔrɔsi, a be i n’a fɔ an ye Faa ye. Nka, Faa ka bon ni Dencɛ ye i ko Yezu y’a yira ka gwɛ cogo min na ko: “Ne be kuma minw fɔ, ne t’o fɔ n yɛrɛ ma.” (Zan 14:8-10). O cogo la, cidenw y’a ye ko Yezu b’a yirala ko a ka kalanw bɛɛ bɔra Ala lo yɔrɔ.\nCidenw ye Yezu ka kabakow ye ani u y’a ye a be Ala ka Masaya kibaro diiman fɔra. Sisan, Yezu b’a fɔ u ye ko: “Ne b’a fɔ aw ye ko mɔgɔ min lara ne la, o tigi bena se ka ne ka kɛwaliw ɲɔgɔn kɛ. A yɛrɛ bena koo dɔw kɛ minw ka bon ni ne taw ye.” (Zan 14:12). Yezu t’a fɔra le ko a ka cidenw bena kabakobaw kɛ ka tɛmɛ ale kan. Nka, u bena waajuli kɛ wagatijan kɔnɔ, yɔrɔ caaman na ani mɔgɔ caaman ye ka tɛmɛ Yezu kan.\nHali ni Yezu tagara sankolo la, a tɛna ɲinɛ u kɔ. A y’a daa di u ma ko: “N’aw ye fɛɛn min ɲini ne tɔgɔ la, ne bena o kɛ.” A y’a fara a kan fana ko: “Ne bena n Faa Ala daali a be dɛmɛbaga wɛrɛ ci aw ma, janko ale ka to ni aw ye tuma bɛɛ. Ale lo ye Nii [hakili] Senuman ye.” (Zan 14:14, 16, 17). O cogo la, Yezu y’u jigi sigi k’u bena hakili senu sɔrɔ, o min ye dɛmɛbaga ye. O lo kɛra Pentekɔte loon na.\nYezu ko: “Yanni waati dɔɔni diɲɛ mɔgɔw tena ne ye tugu, nga aw bena ne ye. Ne be nii na min kɛ, o la, aw fana bena to nii na.” (Zan 14:19). Yezu suu kununi kɔ, a bena a yɛrɛ yira u la. Nka, o dɔrɔn tɛ. Kɔfɛ, a bena u lakunu ka kɛ danfɛn yebaliw ye walisa u ka ɲɛnamaya kɛ n’ale ye sankolo la.\nSisan, Yezu be tiɲɛn kuma dɔ fɔ ko: “Mɔgɔ min ye ne ka kuma mɛn k’a bato, o tigi le be ne kanu. Mɔgɔ min be ne kanu, n Faa fana bena o tigi kanu, ne fana bena o tigi kanu ka ne yɛrɛ yira a la.” Ciden min tɔgɔ ko Zuda ani a be weele ko Tadi, ale ye ɲiningali kɛ ko: “Matigi, mun na e bena i yɛrɛ yira anw dama na n’i t’i yɛrɛ yira mɔgɔ tɔw la?” Yezu y’a jaabi ko: “Ni mɔgɔ min be ne kanu, o tigi bena ne ka kuma bato, n Faa bena o tigi kanu fana, . . . Mɔgɔ min te ne kanu, o tigi fana te ne ka kuma bato.” (Zan 14:21-24). Duniɲa mɔgɔw lanin t’a la ko Yezu lo ye sira, ni tiɲɛn ani ɲɛnamaya ye i ko Yezu ka kalandenw b’a miiri cogo min na.\nNi Yezu tagara, a ka kalandenw bena u hakili jigi a ka kalanw bɛɛ la cogo di? Yezu y’a ɲɛfɔ u ye ko: “Dɛmɛbaga, min ye Nii Senuman ye, n Faa bena min ci n tɔgɔ la, ale ben’aw kalan koo bɛɛ la, ani ne ye koo minw bɛɛ fɔ aw ye, a ben’aw hakili jigi o bɛɛ la.” O kuma y’u hakili sigi sabu Yezu ye kabako minw kɛ hakili senu barika la, u ɲɛɛ lara o kan. Yezu y’a fara a kan ko: “Ne be hɛrɛ le di aw ma, hɛrɛ min be bɔ ne fɛ, ne be o le di aw ma, . . . Aw hakili kana ɲagami, aw kana siran.” (Zan 14:26, 27). Kuun t’a la kalandenw hakili ka ɲagami sabu Yezu Faa bena u ɲɛminɛ ani k’u latanga.\nYanni dɔɔni u bena a ye ko Ala be se k’u latanga. Yezu y’a fɔ u ye ko: “Diɲɛ nin kuntigi be nana. A te se ne kɔrɔ.” (Zan 14:30). Sutana sera ka don Zuda la ani k’a sago kɛ n’a ye. Nka, fiɲɛ si tɛ Yezu la Sutana be se ka tɛmɛ min fɛ ka Yezu mabɔ Ala la. Sutana tɛ se k’a kɛ Yezu be to saya la fana. Mun na do? Yezu y’a fɔ ko: “[N’ Faa] ye min fɔ ne ye, ne b’o le kɛ.” Yezu tun lanin b’a la ko a Faa bena ale kunu ka bɔ saya la.—Zan 14:31.\nYezu be tagara min? Mɔgɔ be se ka tugu a kɔ cogo min na, a y’o ɲɛfɔ Toma ye cogo di?\nN’a sɔrɔ Filipu b’a fɛ Yezu ka mun lo yira u la?\nKɔrɔ juman na, Yezu ka kalandenw bena koobaw kɛ ka tɛmɛ ale kan?\nKomi Faa ka bon ni Yezu ye, o be Yezu hakili sigi mun lo la?\njy sap. 119 ɲɛɛ 274-275


Bibulu ka maanaw: Ala ka jama be bɔra Babilɔni - Jehova Seerew ka ɛntɛrɛnɛti yɔrɔ daganin\nMƐDIW ni Pɛrɛsiw ye Babilɔni minɛ a saan fila ɲɔgɔn ye nin ye. A filɛ min be kɛra sisan! Israɛldenw be bɔra Babilɔni. Jɔn lo ye u hɔɔrɔnya ani ka sira di u ma?\nPɛrɛsi masacɛ Sirusi lo. Saan caaman ka kɔn Sirusi woloni ɲɛ, Jehova tun y’a fɔ a ka kira Ezayi ye ko a ka kuma nunu sɛbɛ Sirusi koo la: ‘I bena ne diyanako bɛɛ kɛ. Dugu dondaw yɛlɛnin bena to i ɲɛɛ walisa i ka se ka don k’a minɛ.’ O kumaw dafara, Sirusi lo y’a ka kɛlɛkɛdenw ɲɛminɛ ka taga Babilɔni minɛ. Mɛdiw ni Pɛrɛsiw donna Babilɔni dugu kɔnɔ sufɛ, a dondaw tugunin tun tɛ.\nNka, Jehova ka kira Ezayi tun y’a fɔ fana ko Sirusi tun bena cii di Israɛldenw ma ko u ka taga Zeruzalɛmu ani ka Alabatosoba lɔ kokura. Yala a y’o cii di wa? Ɔwɔ, a y’a di. A y’a fɔ Israɛldenw ye ko: ‘Aw ye taga Zeruzalɛmu, ani a’ ye aw ka Ala Jehova ka batosoba lɔ.’ Israɛlden nunu ye Zeruzalɛmu sira lo minɛ ten, u b’a fɛ ka taga o cii dafa.\nNka Israɛlden minw be Babilɔni, u bɛɛ tɛ se ka kɔsegi Zeruzalɛmu sabu sira ka jan (kilomɛtɛrɛ 800) ani fana u caaman man kɛnɛ wala u kɔrɔnin lo kojugu. Sababu wɛrɛw fana y’a to dɔw ma se ka kɔsegi. Minw ma se ka kɔsegi, Sirusi y’a fɔ olu ye ko: ‘Mɔgɔ minw be tagara Alabatosoba lɔ Zeruzalɛmu, a’ ye warigwɛ ni sanu ani bonyafɛn wɛrɛw di olu ma.’\nO la, Israɛlden minw ye Zeruzalɛmu sira minɛ, mɔgɔw ye bonyafɛn caaman di u ma. Masacɛ Nabukodonozɔri tun ye jifilenw ani minan minw ta Jehova batoso kɔnɔ Zeruzalɛmu halakituma na, Sirusi ye olu fana di u ma. O cogo la, jama bolo lakolon ma kɔsegi Zeruzalɛmu.\nKalo naani ɲɔgɔn kɛnin kɔ sira kan, Israɛldenw sera Zeruzalɛmu wagati latigɛnin na. A saan 70 tun ye nin ye Zeruzalɛmu tun halakira ani jamana lakolon tora. Nka, hali ni Israɛldenw tun kɔsegira ka na u faso la, u ka sɛgɛn bele tun ma ban. An bena a ye kɔfɛ koo minw y’u sɔrɔ.\nEzayi 44:28; 45:1-4; Ɛsidirasi 1:1-11.\nI ko i ɲɛɛ b’a la jaa nin kan, Israɛldenw be mun lo kɛra?\nJehova ka kira Ezayi tun kɔnna ka min fɔ, Sirusi y’o dafa cogo di?\nIsraɛlden minw tun tɛ se ka kɔsegi Zeruzalɛmu, Sirusi ye mun lo fɔ olu ye?\nSirusi ye mun fɛɛnw lo di jama ma u ka kɔsegi n’u ye Zeruzalɛmu?\nIsraɛldenw ye wagati joli lo kɛ ka sɔrɔ ka se Zeruzalɛmu?\nJamana lakolon tora fɔɔ saan joli?\nEzayi 44:28 ani 45:1-4 kalan.\nKiraya kuma min tun ɲɛsinna Sirusi ma, Jehova y’a yira ka gwɛ cogo di ko foyi tɛna o bali a ka dafa? (Ezayi 55:10, 11; Ɔrɔm. 4:17)\nEzayi ka kiraya kuma min tun ɲɛsinna Sirusi ma, o b’a yira cogo di ko see be Jehova ye ka sinikow fɔ? (Ezayi 42:9; 45:21; 46:10, 11; 2 Piyɛri 1:20)\nƐsidirasi 1:1-11 kalan.\nSee tun tɛ minw ye ka kɔsegi Zeruzalɛmu, olu ye min kɛ, an be se k’o ladegi cogo di bi ka mɔgɔw dɛmɛ minw sera ka kɛ kudayi cidenya baarakɛlaw ye? (Ɛsid. 1:4, 6; Ɔrɔm. 12:13; Kɔl. 4:12)\nA ci dɔ ma A ci dɔ ma Maana 80nan: Ala ka jama be bɔra Babilɔni


Lok 2nan 6 AKKDC08 - O kɔ, Solomani y'a fɔ ko: «Masaba - Bible Search\nLok 2nan 5 Lok 2nan 7\nLok 2nan 6\n1O kɔ, Solomani y'a fɔ ko: «Masaba tun ko ale bena to dibi la! 2Nga ne kɔni ye soo ɲanaman lɔ a ye, a bena to yɔrɔ min na kudayi!»\nMasaba ka soo kalifako a ma\n(Mas fɔlɔ 8.14-21)\n3Masacɛ y'a ɲaa yɛlɛma, ka duba kɛ Isirayɛli jama bɛɛ ye, o y'a sɔrɔ u bɛɛ tun lɔnin be seen kan. 4- A y'a fɔ ko: «Masaba, Isirayɛli ka Ala ka tanu, ale min tun y'a daa di ne facɛ Dawuda ma. A ye min fɔ, a fana y'o kɛ. A tun y'a fɔ ko: 5‹Kabini loon min na ne ye n ka jama bɔ Ezipiti jamana na, ne ma dugu woloma Isirayɛlidenw ka maraw si la, janko ka soo lɔ n yɛrɛ tɔgɔ la. N ma mɔgɔ woloma fana ko a ka kɛ n ka jama Isirayɛli kuntigi ye. 6Nga ne ye Zeruzalɛmu woloma janko ka sigi yen. Ne ye Dawuda fana woloma k'a kɛ n ka jama Isirayɛli ɲamɔgɔ ye.› 7Ayiwa, a tun be ne faa Dawuda kɔnɔ ka soo lɔ Masaba, Isirayɛli ka Ala tɔgɔ la. 8Nga, Masaba tun y'a fɔ a ye ko: ‹A tun be i kɔnɔ ka soo lɔ ne tɔgɔ la minkɛ, o miiriya ka ɲi. 9Nga, ele t'o soo nin lɔbaga ye. I dencɛ, i yɛrɛ woloden le bena soo nin lɔ ne ye.› 10Masaba y'a fɔ cogo min na, a fana y'a kɛ ten. Ne sigira n facɛ Dawuda nɔɔ na, ka kɛ Isirayɛlidenw ka masacɛ ye i ko a tun y'a fɔ cogo min na. Ne ye soo lɔ Masaba, Isirayɛli ka Ala ye, 11k'a ka layidu taamasiɲɛ kɛsu bila a kɔnɔ, a ka layidu sɛbɛnnin be min kɔnɔ, a tun ye min ta Isirayɛlidenw ye.»\nSolomani be Ala daali\n(Mas fɔlɔ 8.22-53)\n12Solomani lɔra Masaba ka sarakabɔyɔrɔ ɲafɛ, Isirayɛli jama bɛɛ ɲafɛ, k'a bolo wili. 13A tun ye lɔyɔrɔ dɔ lalaga ni zira ye k'a bila kɛnɛma luu cɛmancɛ la. O jaɲa tun ye mɛtɛrɛ fila ni tilan ye, a boɲa tun ye mɛtɛrɛ fila nin tila ye, a jaɲa sanfɛ, o tun ye mɛtɛrɛ kelen ni tilan ye. A yɛlɛla o kan k'a kunbiri gwan Isirayɛli jama bɛɛ ɲana, k'a bolo wili sanfɛ, 14k'a fɔ ko: «Masaba, Isirayɛli ka Ala! Batofɛn wɛrɛ si te yen min b'i bɔ. A te sankolo la, a te dugukolo kan. I b'i ka layidu dafa, ka makari i ka baarakɛlaw la, minw jigi b'i kan. 15I ye layidu min ta i ka baarakɛla, ne facɛ Dawuda ye, i y'o dafa. I ye min fɔ, i y'o kɛ n'i ka sebagaya ye i n'a fɔ a be cogo min na bii. 16- Sisan Masaba, Isirayɛli ka Ala, i ka janto i ka layidu la i ye min ta i ka baarakɛla, ne facɛ Dawuda ye, k'a fɔ ko kɔmɔgɔ tena fɔn a fɛ i ɲakɔrɔ, min bena kɛ Isirayɛlidenw ka masacɛ ye, ko a daan ye u ka banba ka kɛ i n'a fɔ ale, i ɲakɔrɔ, ka kɛɲɛ n'i ka sariya ye. 17Ayiwa, sisan, Masaba, Isirayɛli ka Ala, i ye layidu min ta i ka baarakɛla ne facɛ Dawuda ye, o ka kɛ.\n18- «Ala, i bena sɔn ka to adamadenw cɛma dugukolo kan sɔbɛ la wa? I te kun sankolo mumɛ bɛɛ kɔnɔ, sankofɛrɛ ne ka soo lɔnin nin kɔnɔ! 19O bɛɛ n'a ta Masaba ne ka Ala, mɛnni kɛ i ka baarakɛla ka daalili la, n'a ka makarikan. I ka baarakɛla kasikan n'a ka daalili lamɛn. 20- I hakili to soo nin la suu fara tile kan, i y'a fɔ ko i bena sigi yɔrɔ min na. I ka baarakɛla bena daalili min kɛ o yɔrɔ la, i k'o lamɛn. 21N'i ka baarakɛla an'i ka jama Isirayɛli y'u ɲaa sin yɔrɔ nin ma k'i daali, i k'u lamɛn. K'i to i sigiyɔrɔ la sankolo kɔnɔ, i ka mɛnni kɛ ka yafa.\n22«Ni mɔgɔ dɔ y'a tɔɲɔgɔn hakɛ ta, n'u y'a wajibiya ka kali, n'o tigi nana kali sarakabɔyɔrɔ nin ɲafɛ, i ka soo kɔnɔ, 23k'i to sankolo la, i ka mɛnni kɛ. I ka kiti tigɛ i ka baarakɛlaw ni ɲɔgɔn cɛ, koo cɛnna min fɛ, i k'ale sara, k'a kunko la a yɛrɛ kunna. I ka mɔgɔɲuman ka tiɲɛ d'a ma.\n24«N'a kɛra ko i ka jama Isirayɛli juguw sera u kɔrɔ kɛlɛ la, bari u y'i hakɛ ta, n'u nimisara ka kɔsegi i ma ka boɲa la i tɔgɔ kan, ka daalili kɛ i ɲakɔrɔ kosɔbɛ soo nin kɔnɔ, 25k'i to sankolo la, i ka mɛnni kɛ, k'u ka hakɛ yafa, k'u kɔsegi u ka jamana na, e tun ye min di u n'u faaw ma.\n26«Ni san lɔra n'a te nana, k'o sababu kɛ u y'i hakɛ ta, n'u y'u ɲaa sin yɔrɔ nin ma k'i daali, ka boɲa la i tɔgɔ kan, n'u nimisara ka faran u ka kojugu la bari i y'u tɔɔrɔ, 27k'i to sankolo la, i ka mɛnni kɛ, k'i ka baarakɛlaw, i ka jama Isirayɛli ka hakɛ yafa. I ka siraɲuman don u seen kɔrɔ u bena min taama, k'a to sanji ka na jamana nin kɔnɔ i ye min d'u ma.\n28«Ni kɔngɔ, walima fɔɲɔbana, walima sigɛn, walima sumancɛnbana, walima ni tɔɔnw donna jamana nin kɔnɔ, n'u juguw nana ko u b'u ka duguw dɔ lamini k'u kɛlɛ jamana kɔnɔ, a mana kɛ balawu sifa o sifa ye, ni bana sifa o sifa ye, 29ni mɔgɔ o mɔgɔ y'i daali, i ka jama Isirayɛli cɛma, a mana fɛɛn o fɛɛn daali, a mana kɛ koo o koo ye, n'a y'a ka tɔɔrɔ n'a ka sigɛn faamu k'a bolo wili k'a sin soo nin ma, 30k'i to i sigiyɔrɔ la sankolo la, mɛnni kɛ ka yafa u ma ka kɛɲɛ n'u kelen kelen bɛɛ ka kɛtaw ye, e min b'u bɛɛ kɔnɔnako lɔn. Bari ele kelen le be adamadenw bɛɛ kɔnɔnako lɔn. 31O la, k'u to jamana nin kɔnɔ i ye min di an faaw ma, u bena siran i ɲa, k'i ka siraw taama u sii bɛɛ la.\n32«Ni lonan, min te i ka jama Isirayɛli dɔ ye, n'a bɔra jamanajan dɔ la ka na i tɔgɔba kosɔn, n'i ka sebagaya n'i ka fangatigiya kosɔn, n'a nana k'a ɲaa sin soo nin ma k'i daali, 33k'i to i sigiyɔrɔ la sankolo la, i ka mɛnni kɛ. Lonan nin ye fɛɛn min ɲini i fɛ, i k'o kɛ a ye, janko dugukolo kan siyaw bɛɛ k'i lɔn ani ka siran i ɲa i n'a fɔ i ka jama Isirayɛli, ani k'a lɔn ko ne ye soo min lɔ, ko i tɔgɔ le b'a kan.\n34«N'i ka jama bɔra k'u be taga u juguw kɛlɛ, ka kɛɲɛ n'i ka fɔta ye u ye, n'u y'i daali, k'u ɲaa sin i ka dugu wolomanin nin ma, ani ne ye soo min lɔ i ye, k'u ɲaa sin o ma, 35k'i to sankolo la, i k'u ka daalili mɛn, ka see d'u ma.\n36«N'u y'i hakɛ ta, bari adamaden si te yen min te hakɛ kɛ, n'i dimina u kɔrɔ k'u don u juguw bolo, olu k'u minɛ ka taga n'u ye jamanajan, walima jamanasurun na, 37k'u to o jamana na, u minɛna ka taga min na, n'u sigira ka miiri ka nimisa ka faran u ka kojugu la, k'i daali ko: ‹An ye kojugu kɛ, an ye kodagabali kɛ, an ma koɲuman kɛ›, i k'u ka daalili mɛn, k'u dɛmɛ. 38K'u to u minɛna ka taga yɔrɔ min na, n'u nimisara ka kɔsegi e ma n'u dusu bɛɛ ye k'i daali, k'u ɲasinnin to jamana nin ma, i ye min di u faaw ma, n'i ka dugu wolomanin ma, ani ne ye soo min lɔ i ye, 39k'i to i sigiyɔrɔ la sankolo la, i k'u ka daalili mɛn, k'u dɛmɛ. I ka jama y'i hakɛ ta, yafa u ma.\n40Sisan ne ka Ala,\ni ɲaa yɛlɛnin ka mɛnni kɛ daalili la\nmin kɛra yan yɔrɔ la.\n41- Masa Ala,\nwili ka na to i ka lafiɲɛyɔrɔ la,\ne ni kɛsu\nmin ye i ka sebagaya taamasiɲɛ ye.\ni ka duba ka kɛ i ka sarakalasebagaw kan\nu ka kokɛtaw bɛɛ la.\nI ka mɔgɔw ka nisɔndiya hɛrɛ la.\n42Masa Ala, kan'i ka mɔgɔ wolomanin bila.\nKoɲuman min tun kɛra i ka baarakɛla Dawuda ye,\ni hakili to o la.»


Zer 19 AKKDC08 - Masaba y'a fɔ ne ye ko: «Zeremi, wili - Bible Search\nZer 18 Zer 20\n1Masaba y'a fɔ ne ye ko: «Zeremi, wili ka taga dagadilanla fɛ ka jidaga san, ka cɛkɔrɔba damani wele, ani sarakalasebaga cɛkɔrɔbaw damani. 2- Donda min be wele ko Dagakolonda, i ka bɔ n'u ye o daa fɛ, ka taga Bɛninɔmu kɔkɛnɛ faan fɛ. Ne bena kuma min fɔ i ye, i k'o wango la yen. 3A fɔ u ye ko: ‹Zuda mara masacɛw ni Zeruzalɛmukaw, aw ye mɛnni kɛ Masaba ka kuma la. Masaba, Setigi, Isirayɛli ka Ala ko: Ne bena bɔnɛba lase yɔrɔ nin na fɔɔ mɔgɔ o mɔgɔ mana o kibaruya mɛn, a be kɛ i n'a fɔ saan le pɛrɛnna o tigi tulo kɔrɔ. 4Bari u banna ne la, u ye yɔrɔ nin kɛ cogo dɔ la fɔɔ mɔgɔ be fili a ma. U ye siya wɛrɛw ka joow sɔn yen, olu n'u faaw ani Zuda mara masacɛw ma minw lɔn. U ye yɔrɔ nin fa ni mɔgɔ jalakibaliw joli ye. 5- U ye *Baali sɔnyɔrɔw lalaga, waasa k'u deenw kɛ sɔnnifɛnw ye k'u jɛni Baali ye. Ne ma o ɲini o fɛ. N m'o fɔ ka ye, n m'o miiri ka ye!› 6Ayiwa, loonw be na, ne Masaba le ko ten, yɔrɔ nin tena wele tugu ko Tafɛti, walima Bɛninɔmu kɔkɛnɛ. A bena wele ko Mɔgɔfaga kɔkɛnɛ.\n7«O yɔrɔ la, n bena Zeruzalɛmukaw ni Zuda mara mɔgɔw ka kolatigɛninw cɛn. U jugu minw b'u fagayɔrɔ ɲinina, ne ben'a to olu b'u faga ni murujanjanw ye. Ne bena o suuw kɛ kɔnɔw ni kongosogow ka dumuni ye. 8Ne bena duguba nin kɛ siranyayɔrɔ ni lɔgɔbɔyɔrɔ ye. Fɛɛn o fɛɛn mana tɛmɛ a kɔrɔ k'o cɛnni ye, o tigi dabari be ban. 9Ne ben'a to olu b'u deen cɛmanw ni musomanw sogo ɲimi, olu bena to ka ɲɔgɔn ɲimi, k'o sababu kɛ bɔnɛ ni dusukasi ye, u juguw ye min la u kan. Olu minw b'u ka saya fɛ.\n10«O kɔ, mɔgɔ minw tagara n'i ye, i be jidaga nin ci olu ɲana, 11k'a fɔ u ye ko ne Masaba, Setigi ko: ‹Ne bena siya nin halaki, ka duguba nin ci, i n'a fɔ mɔgɔ be daga ci cogo min na. N'a cira, a te se ka dilan. Suuw donyɔrɔ tanya kama, u bena taga suuw don Tafɛti. 12Ne bena o le kɛ nin yɔrɔ n'a mɔgɔw la. Ne bena dugu nin kɛ i n'a fɔ Tafɛti. Ne Masaba le ko ten. 13Zeruzalɛmu ni Zuda mara masaw ka boonw bena nɔgɔ i n'a fɔ Tafɛti, u ye sɔnni kɛ boon minw bɛɛ sanfɛ ka lolow bato, ani ka batofɛn wɛrɛw sɔn ni jii ye.› »\n14O kɔ, ne kɔsegira ka bɔ Tafɛti, Masaba tun ye ne ci ka taga kirayakuma fɔ yɔrɔ min na, ka na lɔ Masaba ka soo luu kɔnɔ k'a fɔ jama bɛɛ ye ko: 15«Masaba, Setigi, Isirayɛli ka Ala ko: ‹Ne tun ye bɔnɛ min koo fɔ dugu nin kosɔn, ne bena o bɛɛ lase ale n'a gɛrɛfɛduguw bɛɛ ma sisan. Bari u y'u tulo gwɛlɛya, u ma sɔn ka mɛnni kɛ ne fɛ.› »